open-index/open-wikipedia-markdown huggingface dataset:
ಪಶುಪತಿ

, surrounded by animals; circa  2350-2000 BCE. It is preserved in National Museum, New Delhi]]
**ಪಶುಪತಿ** ಪ್ರಾಣಿಗಳ ಅಧಿಪತಿಯಾಗಿ ಹಿಂದೂ ದೇವತೆ ಶಿವನ ಒಂದು ಅವತಾರ. ಅವನು ಹಿಂದೂ ಪ್ರಪಂಚದಾದ್ಯಂತ ಪೂಜಿಸಲ್ಪಡುತ್ತಾನೆ, ಆದರೆ ವಿಶೇಷವಾಗಿ ನೇಪಾಳದಲ್ಲಿ, ಅಲ್ಲಿ ಅವನನ್ನು ಅನಧಿಕೃತವಾಗಿ ರಾಷ್ಟ್ರೀಯ ದೇವತೆಯೆಂದು ಪರಿಗಣಿಸಲಾಗುತ್ತದೆ. ವೈದಿಕ ಕಾಲದಲ್ಲಿ ಈ ಪದವನ್ನು ರುದ್ರನ ಗುಣವಾಚಕವಾಗಿ ಬಳಸಲಾಗಿತ್ತು.
**ಪಶುಪತಿ** ( ಸಂಸ್ಕೃತ: *पशुपती* ) "ಮೃಗಗಳ ಪ್ರಭು" ಎಂಬ ಹಿಂದೂ ದೇವರು ಶಿವನ ಅವತಾರ . ಪ್ರಪಂಚದಾದ್ಯಂತದ ಹಿಂದೂಗಳಲ್ಲಿ ಶೈವರು ಅವನನ್ನು ಪೂಜಿಸುತ್ತಾರೆ , ವಿಶೇಷವಾಗಿ ನೇಪಾಳದಲ್ಲಿ , ಅಲ್ಲಿ ಅವನನ್ನು ಪಶುಪತಿನಾಥ ಎಂದು ಕರೆಯಲಾಗುತ್ತದೆ ಮತ್ತು ಹಿಂದೂಗಳು ಅವನನ್ನು ರಾಷ್ಟ್ರೀಯ ದೇವತೆ ಎಂದು ಪರಿಗಣಿಸುತ್ತಾರೆ.  

## ವ್ಯುತ್ಪತ್ತಿ 
*ಪಶುಪತಿ* "ಎಲ್ಲಾ ಪ್ರಾಣಿಗಳ ಪ್ರಭು" ಎಂಬುದು ಮೂಲತಃ *ವೇದ* ಕಾಲದಲ್ಲಿ ರುದ್ರನ ವಿಶೇಷಣವಾಗಿತ್ತು  
## ದೇವತೆ 
ಪಶುಪತಿನಾಥನು ಹಿಂದೂ ತ್ರಿಮೂರ್ತಿಗಳಲ್ಲಿ ಒಬ್ಬನಾದ ಶಿವನ ಅವತಾರ. ಅವನು ಶಕ್ತಿಯ ಪುಲ್ಲಿಂಗ ಅಂಶ.

ಪಶುಪತಿನಾಥನ ಐದು ಮುಖಗಳು ಶಿವನ ವಿವಿಧ ಅವತಾರಗಳನ್ನು ಪ್ರತಿನಿಧಿಸುತ್ತವೆ; ಸದ್ಯೋಜಾತ, ವಾಮದೇವ (ಉಮಾ ಮಹೇಶ್ವರ ಎಂದೂ ಕರೆಯುತ್ತಾರೆ), ತತ್ಪುರುಷ, ಅಘೋರ ಮತ್ತು ಈಶಾನ್. ಅವು ಕ್ರಮವಾಗಿ ಪಶ್ಚಿಮ, ಉತ್ತರ, ಪೂರ್ವ, ದಕ್ಷಿಣ ಮತ್ತು ಉತ್ತುಂಗಕ್ಕೆ ಮುಖ ಮಾಡಿವೆ.ಇವುಗಳು ಹಿಂದೂ ಧರ್ಮದ ಐದು ಪ್ರಾಥಮಿಕ ಅಂಶಗಳನ್ನು ಪ್ರತಿನಿಧಿಸುತ್ತವೆ: ಭೂಮಿ, ನೀರು, ಗಾಳಿ, ಬೆಳಕು ಮತ್ತು ಆಕಾಶ.  

ಪುರಾಣಗಳು ಶಿವನ ಈ ಮುಖಗಳನ್ನು ವಿವರಿಸುತ್ತವೆ 

ಆ ನಾಲ್ಕು ಮುಖಗಳು ಸದ್ಯೋಜಾತ, ವಾಮದೇವ, ತತ್ಪುರುಷ ಮತ್ತು ಅಘೋರ. ಐದನೆಯ ಮುಖವಾದ ಈಶಾನ್, ಋಷಿಗಳಿಗೂ ಸಹ ಪ್ರವೇಶಿಸಲು ಸಾಧ್ಯವಿಲ್ಲ.

## ನೇಪಾಳ 
]]

ನೇಪಾಳ ಅಧಿಕೃತವಾಗಿ ಜಾತ್ಯತೀತ ರಾಷ್ಟ್ರವಾಗಿದ್ದರೂ, ಅಲ್ಲಿನ ಜನಸಂಖ್ಯೆ ಪ್ರಧಾನವಾಗಿ ಹಿಂದೂಗಳಾಗಿದ್ದು, ಶ್ರೀ ಪಶುಪತಿನಾಥನನ್ನು ರಾಷ್ಟ್ರೀಯ ದೇವತೆ ಎಂದು ಪರಿಗಣಿಸಲಾಗುತ್ತದೆ. ಬಾಗ್ಮತಿ ನದಿಯ ದಡದಲ್ಲಿರುವ ಪಶುಪತಿನಾಥ ದೇವಾಲಯವನ್ನು ನೇಪಾಳದ ಅತ್ಯಂತ ಪವಿತ್ರ ಸ್ಥಳವೆಂದು ಪರಿಗಣಿಸಲಾಗಿದೆ. ದಂತಕಥೆಯ ಪ್ರಕಾರ, ಪಶುಪತಿನಾಥನು ನೇಪಾಳದಲ್ಲಿ ಜಿಂಕೆಯ ರೂಪದಲ್ಲಿ ತನ್ನ ನಿವಾಸವನ್ನು ಪ್ರಾರಂಭಿಸಿದನು ಮತ್ತು ಕಠ್ಮಂಡು ಕಣಿವೆಯನ್ನು ನೋಡಿದ ನಂತರ,ಅದರ ಸೌಂದರ್ಯಕ್ಕೆ ಮಾರುಹೋಗಿ ಅಲ್ಲಿಯೇ ನೆಲಸಿದನು.

## ಭಾರತ 
ಭಾರತದ ಮಧ್ಯಪ್ರದೇಶದ ಮಂದಸೌರ್‌ನಲ್ಲಿ ಶಿವನ ನದಿಯ ದಡದಲ್ಲಿ ಪಶುಪತಿನಾಥ ದೇವಾಲಯವಿದೆ . ಇದು ಮಂದಸೌರ್‌ನ ಪ್ರಮುಖ ಪೂಜಾ ಸ್ಥಳಗಳಲ್ಲಿ ಒಂದಾಗಿದೆ. ಪಶುಪತಿನಾಥನ ರೂಪದಲ್ಲಿರುವ ಶಿವನು ಇದರ ಪ್ರಧಾನ ದೇವರು. ಇದರ ಪ್ರಮುಖ ಆಕರ್ಷಣೆ ಶಿವನ ಎಂಟು ಮುಖಗಳನ್ನು ಪ್ರದರ್ಶಿಸುವ ವಿಶಿಷ್ಟ ಶಿವಲಿಂಗ. ಈ ದೇವಾಲಯವು ನಾಲ್ಕು ಬಾಗಿಲುಗಳನ್ನು ಹೊಂದಿದ್ದು, ಇದು ನಾಲ್ಕು ಪ್ರಧಾನ ದಿಕ್ಕುಗಳನ್ನು ಪ್ರತಿನಿಧಿಸುತ್ತದೆ. 
## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು
ಸೋಮ

**ಸೋಮ** ಪೂರ್ವ ಇಂಡೋ-ಇರಾನಿಯನ್ನರು ಮತ್ತು ಮುಂದಿನ ವೈದಿಕ ಹಾಗು ಬೃಹತ್ ಪರ್ಷಿಯನ್ ಸಂಸ್ಕೃತಿಗಳಲ್ಲಿ ಪ್ರಾಮುಖ್ಯದ ಒಂದು ವೈದಿಕ ಕ್ರಿಯಾವಿಧಿ ಪಾನೀಯವಾಗಿತ್ತು. ಅದನ್ನು ಋಗ್ವೇದದಲ್ಲಿ ಮೇಲಿಂದ ಮೇಲೆ ಉಲ್ಲೇಖಿಸಲಾಗಿದೆ, ಮತ್ತು ಇದರ ಸೋಮ ಮಂಡಲ ಸೋಮದ ಚೈತನ್ಯಗೊಳಿಸುವ ಗುಣಗಳನ್ನು ಹೊಗಳುವ ಅನೇಕ ಶ್ಲೋಕಗಳ ಸಹಿತ ೧೧೪ ಶ್ಲೋಕಗಳನ್ನು ಹೊಂದಿದೆ. ಅದನ್ನು ಒಂದು ನಿರ್ದಿಷ್ಟ ಸಸ್ಯದ ಕಾಂಡಗಳಿಂದ ರಸವನ್ನು ಹೊರತೆಗೆದು ತಯಾರಿಸಲಾಗುತ್ತಿತ್ತೆಂದು ವಿವರಿಸಲಾಗಿದೆ.

ವರ್ಗ:ಪಾನೀಯಗಳು
ಕೃಷ್ಣ ಪಂಥ

thumb
**ಕೃಷ್ಣ ಪಂಥ** (**ಭಾಗವತ ಪಂಥ** ಕೂಡ) ಕೃಷ್ಣ ಅಥವಾ ಕೃಷ್ಣನ ಇತರ ರೂಪಗಳಲ್ಲಿ ಭಕ್ತಿಯ ಮೇಲೆ ಕೇಂದ್ರೀಕರಿಸುವ ವೈಷ್ಣವ ಪಂಥದೊಳಗಿನ ಹಿಂದೂ ಪಂಥಗಳ ಒಂದು ಗುಂಪು. ಅದನ್ನು ಹಲವುವೇಳೆ ಭಾಗವತ ಪಂಥವೆಂದೂ ಕರೆಯಲಾಗುತ್ತದೆ, ಏಕೆಂದರೆ ಕೃಷ್ಣನೇ ಭಗವಂತ, ಮತ್ತು ಅದಕ್ಕೇ ಇತರ ಎಲ್ಲ ರೂಪಗಳು: ವಿಷ್ಣು, ನಾರಾಯಣ, ಪುರುಷ, ಈಶ್ವರ, ಹರಿ, ವಾಸುದೇವ, ಜನಾರ್ದನ ಇತ್ಯಾದಿ ಅಧೀನವಾಗಿವೆ ಎಂದು ಭಾಗವತ ಪುರಾಣವು ಪ್ರತಿಪಾದಿಸುತ್ತದೆ. ಕೃಷ್ಣ ಪಂಥ ಪದವನ್ನು ಕೃಷ್ಣನ ಮೇಲೆ ಕೇಂದ್ರೀಕೃತವಾದ ಪಂಥಗಳನ್ನು ವಿವರಿಸಲು ಬಳಸಲಾಗಿದೆ, ವೈಷ್ಣವ ಪಂಥ ಪದವನ್ನು ಕೃಷ್ಣನು ಅತಿಶಯವಾದ ಪರಮಾತ್ಮನ ಬದಲಾಗಿ ಅವತಾರವಾಗಿ ವಿಷ್ಣುವಿನ ಮೇಲೆ ಕೇಂದ್ರೀಕರಿಸುವ ಪಂಥಗಳಿಗೆ ಬಳಸಲಾಗಿದೆ.

ಕೃಷ್ಣ ಪಂಥವನ್ನು ವೈಷ್ಣವ ಪಂಥವೆಂದು ಕರೆಯುತ್ತಾರೆ. ವೈಷ್ಣವ (ವೈಷ್ಣವ ಧರ್ಮ) ವು ಶೈವ, ಶಕ್ತಿ ಮತ್ತು ಚತುರ ಪಂಥಗಳು ಹಿಂದೂ ಧರ್ಮದ ಪ್ರಮುಖ ಸಂಪ್ರದಾಯಗಳಲ್ಲಿ ಒಂದಾಗಿದೆ. ಇದನ್ನು ವೈಷ್ಣವ ಸಿದ್ಧಾಂತ ಎಂದೂ ಕರೆಯಲಾಗುತ್ತದೆ. ಅದರ ಅನುಯಾಯಿಗಳು ವೈಷ್ಣವರು ಎಂದು ಕರೆಯಲಾಗುತ್ತದೆ ಮತ್ತು ಸರ್ವಶ್ರೇಷ್ಠ ವಿಷ್ಣುವನ್ನು ಭಗವಾನ್ ಎಂದು ಪರಿಗಣಿಸಲಾಗುತ್ತದೆ. ಇದರ ಸಂಪ್ರದಾಯವು ವಿಷ್ಣುವಿನ ಅವತಾರಕ್ಕೆ ಹೆಸರಾಗಿದೆ. 

ವರ್ಗ:ಹಿಂದೂ ಪಂಥಗಳು
ರಾಕ್ಷಸ

thumb|ಒಬ್ಬ ರಾಕ್ಷಸ
ಹಿಂದೂ ಧರ್ಮದಲ್ಲಿ **ರಾಕ್ಷಸ**ನು ಮಾನವರನ್ನು ಹೋಲುವ ಒಬ್ಬ ಪೌರಾಣಿಕ ಜೀವಿ ಅಥವಾ ಅಪ್ರಾಮಾಣಿಕ ಅತಿಮಾನುಷ ಚೇತನ ಎಂದು ಹೇಳಲಾಗಿದೆ. ಪುರಾಣವು ಇತರ ಧರ್ಮಗಳಲ್ಲಿ ದಾರಿ ಮಾಡಿಕೊಂಡ ಮೇಲೆ, ರಾಕ್ಷಸವನ್ನು ಬೌದ್ಧ ಧರ್ಮದಲ್ಲಿ ನಂತರ ಅಳವಡಿಸಿಕೊಳ್ಳಲಾಯಿತು. ರಾಕ್ಷಸರನ್ನು ನರಭಕ್ಷಕರೆಂದೂ ಕರೆಯಲಾಗುತ್ತದೆ. ಸ್ತ್ರೀಯನ್ನು ರಾಕ್ಷಸಿ ಎಂದು ಕರೆಯಲಾಗುತ್ತದೆ. ಹಲವುವೇಳೆ ಅಸುರ ಮತ್ತು ರಾಕ್ಷಸ ಪದಗಳನ್ನು ಅದಲು ಬದಲಾಗಿ ಬಳಸಲಾಗುತ್ತದೆ.

ವರ್ಗ:ಹಿಂದೂ ಪೌರಾಣಿಕ ಜೀವಿಗಳು
ಯಕ್ಷ

**ಯಕ್ಷ** ಸಾಮಾನ್ಯವಾಗಿ ಪರೋಪಕಾರಿ, ಭೂಮಿ ಹಾಗು ಮರದ ಬೇರುಗಳಲ್ಲಿ ಅಡಗಿರುವ ಪ್ರಾಕೃತಿಕ ಸಂಪತ್ತುಗಳ ಕಾವಲುಗಾರರಾದ ವಿಶಾಲ ವರ್ಗದ ಪ್ರಾಕೃತಿಕ ಅತಿಮಾನುಷ ಚೇತನಗಳ ಹೆಸರು. ಅವು ಹಿಂದೂ, ಜೈನ ಮತ್ತು ಬೌದ್ಧ ಸಾಹಿತ್ಯದಲ್ಲಿ ಕಾಣಿಸುತ್ತವೆ. **ಯಕ್ಷಿ** ಅಥವಾ **ಯಕ್ಷಿಣಿ** ಈ ಶಬ್ದದ ಸ್ತ್ರೀ ರೂಪ.
ಯಕ್ಷ - ಮೊತ್ತಮೊದಲು ಸೃಷ್ಟಿಯಲ್ಲಿ ಚತುರ್ಮುಖ ಹುಟ್ಟಿದ. ತರುವಾಯ ಚತುರ್ಮುಖ ಜಲವನ್ನು ಸೃಷ್ಟಿಸಿದ. ಈ ಜಲದ ರಕ್ಷಣೆಗಾಗಿ ಕೆಲವು ಪ್ರಾಣಿಗಳನ್ನು ಜೊತೆಯಲ್ಲಿಯೇ ಸೃಜಿಸಿದ. ಈ ಪ್ರಾಣಿಗಳೆಲ್ಲವು ಬಹಳ ಹಸಿವು ನೀರಡಿಕೆಗಳಿಂದ ಕೂಡಿದ್ದವು. ತಮ್ಮನ್ನು ಸೃಜಿಸಿದ ಬ್ರಹ್ಮನ ಬಳಿಗೆ ಬಂದು ತಮ್ಮ ಕೆಲಸವೇನೆಂದು ಕೇಳಿಕೊಂಡವು ಚತುರ್ಮುಖ ಈ ಜಲವನ್ನು ರಕ್ಷಿಸಿರಿ ಎಂದ. ಇದನ್ನು ಕೇಳಿ ಕೋಪಗೊಂಡ ಕೆಲವು ಪ್ರಾಣಿಗಳೂ ಜಲವನ್ನು ಕುಡಿದವು. ಮೆತ್ತೆ ಕೆಲವು ರಕ್ಷಣೆಯನ್ನು ಮಾಡಿದುವು. ನೀರು ಕುಡಿದವರನ್ನು ಯಕ್ಷ ಎಂತಲೂ ನೀರನ್ನು ರಕ್ಷಿಸಿದವರನ್ನು ರಕ್ಷ (ರಾಕ್ಷಸ) ಎಂತಲೂ ಕರೆದ. ಹೀಗೆ ಯಕ್ಷರ ಉತ್ಪತ್ತಿ.
ಯಕ್ಷರ ಅಧಿಪತಿ ಕುಬೇರ. ಇವನ ಪ್ರಜೆಗಳೇ ಯಕ್ಷರು. ದೇವತೆಗಳಲ್ಲಿ ಇವರದೊಂದು ಪಂಗಡ. ಕಾವೇರಿ, ನರ್ಮದಾ, ನದಿಗಳ ಸಂಗಮವಾದ ಪವಿತ್ರ ತೀರ್ಥ ಕ್ಷೇತ್ರದಲ್ಲಿ ಸ್ನಾನ ಮಾಡಿ ಮಹಾದೇವನನ್ನು ಪೂಜಿಸಿದ ಕಾರಣ ಕುಬೇರ ಯಕ್ಷ ರಾಜ್ಷಾಧಿಪತಿಯಾದ.
ಕುಬೇರನ ಅಸ್ಥಾನದಲ್ಲಿ ಶಂಖಪದ್ಮ, ಮಣಿಭದ್ರ, ಶ್ವೇತಛತ್ರ, ಗುಹ್ಯಕ, ಸ್ರೂಣಕ, ಸೂರ್ಯಭಾನು, ವೇಣು, ಗಂಡಪಿಂಡ, ವೃಷಾರ, ದೃಮ, ಹಿಮಚಂದ್ರ, ಪಿಂಗಳಾಕ್ಷ, ಪ್ರಪಾಲಕ ಮೊದಲಾದ ಅನೇಕ ಯಕ್ಷರು ಕುಬೇರನನ್ನು ಓಲೈಸುತ್ತಿರುತ್ತಾರೆಂದು ಪುರಾಣ ಪ್ರತೀತಿ.
## ಬಾಹ್ಯ ಸಂಪರ್ಕಗಳು
* 
* Concept of Yakshi (archived 21 July 2011)
## ಉಲ್ಲೆಖಗಳು
ವರ್ಗ:ಹಿಂದೂ ದೇವತೆಗಳು
ವರ್ಗ:ಭಾರತೀಯ ಸಂಸ್ಕೃತಿ
ಜಗನ್ನಾಥ

**ಜಗನ್ನಾಥ** ಅಂದರೆ "ಬ್ರಹ್ಮಾಂಡದ ಒಡೆಯ", ಪ್ರಮುಖವಾಗಿ ಹಿಂದೂಗಳಿಂದ, ಮುಖ್ಯವಾಗಿ ಒಡಿಶಾ, ಪಶ್ಚಿಮ ಬಂಗಾಳ, ಝಾರ್‌ಖಂಡ್, ಬಿಹಾರ್, ಅಸ್ಸಾಂ, ಮಣಿಪುರ್ ಹಾಗು ತ್ರಿಪುರಾ ರಾಜ್ಯಗಳು ಮತ್ತು ಬಾಂಗ್ಲಾದೇಶದ ಹಿಂದೂಗಳಿಂದ ಆರಾಧಿಸಲ್ಪಡುವ ಒಬ್ಬ ದೇವತೆ. ಜಗನ್ನಾಥನನ್ನು ಹಿಂದೂಗಳಿಂದ ವಿಷ್ಣು ಅಥವಾ ಅವನ ಅವತಾರ ಕೃಷ್ಣನ ರೂಪವೆಂದು ಪರಿಗಣಿಸಲಾಗುತ್ತದೆ. ಅವನ ಭಕ್ತರಿಂದ ಜಗನ್ನಾಥನನ್ನು *ರತ್ನವೇದಿ*ಯ ಮೇಲಿನ ತ್ರಯದ ಭಾಗವಾಗಿ, ಅವನ ಸಹೋದರ ಬಲಭದ್ರ ಮತ್ತು ಸಹೋದರಿ ಸುಭದ್ರೆಯೊಂದಿಗೆ ಪೂಜಿಸಲಾಗುತ್ತದೆ.

ಹಳೆಯ ಮತ್ತು ಅತ್ಯಂತ ಪ್ರಸಿದ್ಧವಾದ ಜಗನ್ನಾಥ ದೇವತೆಯನ್ನು ಪುರಿಯಲ್ಲಿ (ಒರಿಸ್ಸ) ಸ್ಥಾಪಿಸಲಾಗಿದೆ.

ವರ್ಗ:ಹಿಂದೂ ದೇವತೆಗಳು
ಋತ

ವೈದಿಕ ಧರ್ಮದಲ್ಲಿ, ***ಋತ*** ("ಸರಿಯಾಗಿ ಸೇರಿದ್ದು; ನಿಯಮಬದ್ಧತೆ, ವಿಧಿ; ಸತ್ಯ") ಬ್ರಹ್ಮಾಂಡದ ಕಾರ್ಯಾಚರಣೆ ಮತ್ತು ಅದರಲ್ಲಿನ ಎಲ್ಲದ್ದನ್ನು ನಿಯಂತ್ರಿಸುವ ಮತ್ತು ಸಂಘಟಿಸುವ ನೈಸರ್ಗಿಕ ಕ್ರಮದ ತತ್ವ. ವೇದಗಳ ಶ್ಲೋಕಗಳಲ್ಲಿ, ಋತವನ್ನು ಅಂತಿಮವಾಗಿ ನೈಸರ್ಗಿಕ, ನೈತಿಕ ಮತ್ತು ತ್ಯಾಗದ ವ್ಯವಸ್ಥೆಗಳ ಸರಿಯಾದ ಕಾರ್ಯನಿರ್ವಹಣೆಗೆ ಜವಾಬ್ದಾರವಾದಂಥದ್ದು ಎಂದು ವಿವರಿಸಲಾಗಿದೆ. ಪರಿಕಲ್ಪನಾತ್ಮಕವಾಗಿ, ಅದು ಅದನ್ನು ಎತ್ತಿಹಿಡಿಯುತ್ತದೆಂದು ಭಾವಿಸಲಾದ, ಒಟ್ಟಾಗಿ ಧರ್ಮವೆಂದು ಕರೆಯಲಾಗುವ ತಡೆಯಾಜ್ಞೆಗಳು ಮತ್ತು ಕಟ್ಟಲೆಗಳು, ಮತ್ತು ಕರ್ಮವೆಂದು ಕರೆಯಲಾಗುವ ಆ ಕಟ್ಟಲೆಗಳ ಸಂಬಂಧವಾಗಿ ವ್ಯಕ್ತಿಯ ಕ್ರಿಯೆಗೆ ನಿಕಟವಾಗಿ ಜೊತೆಗೂಡಿದೆ – ಈ ಎರಡೂ ಪದಗಳು ಪ್ರಾಮುಖ್ಯದಲ್ಲಿ ಅಂತಿಮವಾಗಿ ಋತವನ್ನು ಪ್ರಭಾವಹೀನವಾಗಿಸಿದವು ಮತ್ತು ನಂತರದ ಹಿಂದೂ ಧರ್ಮದಲ್ಲಿ ನೈಸರ್ಗಿಕ, ಧಾರ್ಮಿಕ ಹಾಗು ನೈತಿಕ ವ್ಯವಸ್ಥೆಯನ್ನು ಸೂಚಿಸಿದವು.

## ಋತ ಎಂದರೇನು 
ಋತವೆಂದರೆ ವಿಶ್ವನಿಯಮ, ವಿಶ್ವಕ್ರಮ ಮತ್ತು ನಿತ್ಯಸತ್ಯ. ವಿಶ್ವದ ಸಕಲ ವ್ಯಾಪಾರಗಳೂ ಒಂದು ಕ್ರಮಕ್ಕೆ, ನಿಯಮಕ್ಕೆ ಅಧೀನವಾಗಿವೆ. ಪ್ರಜ್ಞಾ ಚಕ್ಷುಸ್ಸಿಗೆ ಈ ಕ್ರಮದಲ್ಲಿ ಒಂದು ಲಯಬದ್ಧತೆ, ಒಂದು ಸೌಂದರ್ಯ ಗೋಚರವಾಗುತ್ತದೆ. ಈ ಲಯಬದ್ಧವಾದ ಸುಂದರವಾದ ವಿಶ್ವವ್ಯಾಪಾರಕ್ಕೆ ಪ್ರೇರಕವಾದ ಮೂಲ ಶಕ್ತಿಯೂ ಋತವೇ. ಆ ಮೂಲಶಕ್ತಿಯ ಅಭಿವ್ಯಕ್ತಿಯೇ ಪ್ರಕಾಶವೇ ಈ ಚರಾಚರ ಜಗತ್ತು. ಹೀಗೆ ಅಭಿವ್ಯಕ್ತವಾದ ಈ ಜಗತ್ತು ಋತಶಕ್ತಿಯ ಮತ್ತೊಂದು ರೂಪವಷ್ಟೇ. ಋತವೇ ಸತ್ಯ. ಸತ್ಯವೆಂದರೂ ಶಾಶ್ವತವಾದ ಅನಂತಸ್ಥಾಯಿಯಾದ ತತ್ತ್ವವೆಂದರ್ಥ. ಸತ್ಯವೆಂದರೆ ಅನಿತ್ಯಾತ್ಮಕವಾದ ಜಗತ್ತನ್ನೊಳಗೊಂಡ ನಿತ್ಯಾತ್ಮಕ ತತ್ತ್ವ ಎಂದು ಉಪನಿಷತ್ತು ಹೇಳುತ್ತದೆ.

## ಋತದ ಸ್ವರೂಪ 
ಆದುದರಿಂದ ಋತದ ಸ್ವರೂಪ ಎರಡು ವಿಧ. ಒಂದು-ವ್ಯತ್ಯಾಸವನ್ನು ಹೊಂದುವ ಜಗದ್‍ವ್ಯವಹಾರಗಳ ನಡುವೆ ವ್ಯತ್ಯಾಸವನ್ನು ಹೊಂದದೆ ಸ್ಥಾವರವೂ ನಿತ್ಯನಿಯಾಮಕವೂ ಆಗಿರುವ ಆದಿಶಕ್ತಿ. ಎರಡನೆಯದಾಗಿ-ಜಗತ್ತನ್ನೆಲ್ಲ ವ್ಯಾಪಿಸಿಕೊಂಡು ಕಾಲದೇಶಗಳ ನಿಯಮವನ್ನು ಪಾಲಿಸುವ ವ್ಯಾವಹಾರಿಕ ಶಕ್ತಿ. ಎಂದರೆ ವಿಶ್ವದಲ್ಲಿ ಯಾವ ಯಾವ ವ್ಯವಹಾರಗಳು ನಡೆಯುವುವೋ ಅವೆಲ್ಲವೂ ಋತದ ನಿಯಮವನ್ನೇ ಅನುಸರಿಸುತ್ತಿವೆಯೆಂದರ್ಥ.

## ಋತದ ಶಕ್ತಿ 
ಋತದ ಸಹಾಯದಿಂದಲೆ ಇಂದ್ರ, ವರುಣ, ಆದಿತ್ಯ, ಅಗ್ನಿಮಿತ್ರ ಮುಂತಾದ ದಿವ್ಯಶಕ್ತಿಗಳಿಗೆ ಸ್ಫೂರ್ತಿ ದೊರಕುವುದು; ಅನಂತವೂ ಗಭೀರವೂ ಆದ ದ್ಯಾವಾ ಪೃಥಿವಿಗಳ ಅಸ್ತಿತ್ವ ಮತ್ತು ವಿಸ್ತøತಿಗೆ ಋತವೇ ಆಧಾರ; ಸಕಲ ಲೋಕಗಳೂ ಅವುಗಳ ಸಕಲ ವ್ಯಾಪಾರಗಳೂ ಋತಕ್ಕೆ ಅಧೀನವಾಗಿ ಅವುಗಳೆಲ್ಲ ಋತದಲ್ಲಿ ಅಂತರ್ಗತವಾಗಿವೆ; ಋತದ ಶಕ್ತಿ ಅಕ್ಷಯವಾದದ್ದು ಮತ್ತು ಅಕುಂಠಿತವಾದದ್ದು ಎಂದು ಶ್ರುತಿ ವರ್ಣಿಸುತ್ತದೆ. ಅಲ್ಲಿಗೆ ಋತಶಕ್ತಿಗೂ ಪರಂಜ್ಯೋತಿ ತತ್ತ್ವವಾದ ಪರಬ್ರಹ್ಮಕ್ಕೂ ತಾದಾತ್ಮ್ಯವನ್ನು-ಐಕ್ಯವನ್ನು-ಸ್ಥಾಪಿಸುತ್ತದೆಯೆಂದು ತೈತ್ತಿರೀಯ ಉಪನಿಷತ್ತು ತಿಳಿಸುತ್ತದೆ.
	
ಋತದ ಪಾಲನೆ ಯಜ್ಞದಿಂದ, ವಿಶ್ವವೆಲ್ಲ ಯಜ್ಞಮಯ. ಈ ವೈಶ್ವೀಯಜ್ಞ ಪಾಲನೆ, ಪೋಷಣೆ ಋತಗೋಪರಾದ ದೈವೀಶಕ್ತಿಗಳ ಮತ್ತು ಮಾನವರ ಅನ್ಯೋನ್ಯ ಭಾವನೆಯಿಂದ. ಅನ್ಯೋನ್ಯ ಭಾವಯನ್ತಃ ಶ್ರೇಯಃ ಪರಂ ಅವಾಪ್ಸ್ಯಥ ಎಂದು ಗೀತೆ ಬೋಧಿಸುತ್ತದೆ. 												

## ಇವನ್ನೂ ನೋಡಿ 
* ಅವ್ಯವಸ್ಥೆ(ಕೇಯಾಸ್)

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ವರ್ಗ:ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ
ಬ್ರಹ್ಮ ಸಮಾಜ

**ಬ್ರಹ್ಮ ಸಮಾಜ** ಹಿಂದೂ ಧರ್ಮದ ಒಂದು ಏಕೀಶ್ವರವಾದಿ ಸುಧಾರಣಾವಾದಿ ಮತ್ತು ಪುನರುಜ್ಜೀವನ ಚಳುವಳಿಯಾದ ಬ್ರಾಹ್ಮ ಪಂಥದ ಸಾಮಾಜಿಕ ಘಟಕ. ಅದರ ವರ್ಗಗಳಿಂದ ೧೮೫೯ರಲ್ಲಿ ತತ್ವಬೋಧಿನಿ ಸಭಾದ ನಿರ್ಗಮನದ ಪರಿಣಾಮವಾಗಿ ಬಂಗಾಳದಲ್ಲಿ ಅದರ ಕಾಂತಿಗುಂದುವಿಕೆಯ ನಂತರ ಅದನ್ನು ಇಂದು ಆದಿ ಧರ್ಮವೆಂದು ಆಚರಿಸಲಾಗುತ್ತದೆ. ೧೮೬೦ರಲ್ಲಿ ಹೇಮೇಂದ್ರನಾಥ ಠಾಕೂರ್‌ರ, ವಿಧ್ಯುಕ್ತವಾಗಿ ಹಿಂದೂ ಧರ್ಮದಿಂದ ಬ್ರಾಹ್ಮ ಪಂಥವನ್ನು ವಿಚ್ಛೇದಿಸಿದ, ಬ್ರಾಹ್ಮೊ ಅನುಷ್ಠಾನದ ಪ್ರಕಾಶನದ ನಂತರ ೧೮೬೧ರಲ್ಲಿ ಲಾಹೋರ್‍ನಲ್ಲಿ ಪಂಡಿತ್ ನವೀನ್ ಚಂದ್ರ ರಾಯ್‍ರಿಂದ ಮೊದಲ ಬ್ರಾಹ್ಮೊ ಸಮಾಜದ ಸ್ಥಾಪನೆಯಾಯಿತು.
ಇದು ಆಧುನಿಕ ಭಾರತದ ನಿರ್ಮಾಣದಲ್ಲಿ ಪ್ರಭಾವ ಬೀರಿದ ಒಂದು ಪ್ರಮುಖ ಧಾರ್ಮಿಕ ಚಳುವಳಿಯಾಗಿದೆ.
## ನೋಡಿ
*ಆರ್ಯ ಸಮಾಜ
## ಉಲ್ಲೇಖಗಳು
ಅಖಿಲ ಭಾರತೀಯ ಹಿಂದೂ ಮಹಾಸಭಾ

**ಅಖಿಲ ಭಾರತೀಯ ಹಿಂದೂ ಮಹಾಸಭಾ** ಭಾರತದಲ್ಲಿನ ಒಂದು ಬಲಪಂಥೀಯ ಹಿಂದೂ ರಾಷ್ಟ್ರೀಯವಾದಿ ಸಂಘಟನೆಯಾಗಿದೆ. ಇದನ್ನು ಸ್ವತಂತ್ರ ವೀರ ಸಾವರ್ಕರ್ ಅವರು ಸ್ಥಾಪಿಸಿದ್ದಾರೆ. ಗಾಂಧೀಜಿ ಹತ್ಯೆಯ ನಂತರ ಈ ಸಂಘಟನೆಯು ಹೆಚ್ಚಾಗಿ ಕಂಡು ಬರುತ್ತಿಲ್ಲ. ನಾಥೂರಾಮ್ ಗೋಡ್ಸೆ ಹಿಂದೂ ಮಹಾಸಭೆಯ ಕಾರ್ಯಕರ್ತರಾಗಿದ್ದರು.
ಗಾಂಧಿ ಹತ್ಯೆಯಲ್ಲಿ ಈ ಸಂಘದ ಕೈವಾಡ ಪ್ರಮುಖವಾಗಿ ಹೇಳಲಾಗಿದೆ. ಸಾವರ್ಕರ್ ಅವರು ಕೊನೆಗೆ ವಿಶ್ವ ಹಿಂದೂ ಪರಿಷತ್ ಸಂಘಕ್ಕೆ ತಮ್ಮ ಬೆಂಬಲ ನೀಡಿದರು.
thumb|right|ಸಂಘದ ಧ್ವಜ

ವರ್ಗ:ಸಂಘಟನೆಗಳು
ದೀಕ್ಷೆ

"ಧಾರ್ಮಿಕ ಸಮಾರಂಭಕ್ಕೆ ತಯಾರಿ ಅಥವಾ ಪವಿತ್ರೀಕರಣ" ಎಂದು ಭಾಷಾಂತರಿಸಲಾದ **ದೀಕ್ಷೆ** ಹಿಂದೂ ಧರ್ಮ, ಬೌದ್ಧ ಧರ್ಮ ಮತ್ತು ಜೈನ ಧರ್ಮದಂತಹ ಭಾರತೀಯ ಧರ್ಮಗಳಲ್ಲಿ ಮಂತ್ರದ ನೀಡಿಕೆ ಅಥವಾ ಗುರುವಿನಿಂದ ಉಪಕ್ರಮಣ. ದೀಕ್ಷೆಯನ್ನು ಒಂದರಿಂದ ಒಂದು ಸಮಾರಂಭದಲ್ಲಿ ನೀಡಲಾಗುತ್ತದೆ, ಮತ್ತು ವಿಶಿಷ್ಟವಾಗಿ ಒಂದು ಗಂಭೀರ ಆಧ್ಯಾತ್ಮಿಕ ವಿಷಯವನ್ನು ತೆಗೆದುಕೊಳ್ಳುವುದನ್ನು ಒಳಗೊಳ್ಳುತ್ತದೆ. ಈ ಶಬ್ದವನ್ನು ಸಂಸ್ಕೃತ ಮೂಲ *ದಾ* (ಕೊಡುವುದು) ಹಾಗು *ಕ್ಷಿ* (ನಾಶಮಾಡುವುದು) ಅಥವಾ ಪರ್ಯಾಯವಾಗಿ ಕ್ರಿಯಾಪದ ಮೂಲ *ದೀಕ್ಷ್* (ಪವಿತ್ರೀಕರಿಸು) ದಿಂದ ಪಡೆಯಲಾಗಿದೆ.

ವರ್ಗ:ಹಿಂದೂ ಆಚರಣೆಗಳು
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಮಂತ್ರ

**ಮಂತ್ರ**ವೆಂದರೆ ಕೆಲವರಿಂದ ಮನೋವೈಜ್ಞಾನಿಕ ಹಾಗು ಆಧ್ಯಾತ್ಮಿಕ ಶಕ್ತಿ ಹೊಂದಿರುವುದೆಂದು ನಂಬಲಾದ ಒಂದು ಪವಿತ್ರ ಹೇಳಿಕೆ, ಆಧ್ಯಾತ್ಮಿಕ ಧ್ವನಿ, ಅಥವಾ ಅಕ್ಷರ, ಶಬ್ದ, ಧ್ವನಿಮಾಗಳು, ಅಥವಾ ಶಬ್ದಗಳ ಗುಂಪು. ಮಂತ್ರವು ಪದ ವಿನ್ಯಾಸವನ್ನು ಹೊಂದಿರಬಹುದು ಅಥವಾ ಹೊಂದಿಲ್ಲದಿರಬಹುದು ಮತ್ತು ಅಕ್ಷರಶಃ ಅರ್ಥವನ್ನು ಹೊಂದಿಲ್ಲದಿರಬಹುದು; ಮಂತ್ರದ ಆಧ್ಯಾತ್ಮಿಕ ಮಹತ್ವ ಅದು ಕೇಳಬಹುದಾದಾಗ, ಕಾಣಬಹುದಾದಾಗ ಅಥವಾ ಯೋಚನೆಯಲ್ಲಿದ್ದಾಗ ಬರುತ್ತದೆ. ಅತ್ಯಂತ ಮುಂಚಿನ ಮಂತ್ರಗಳನ್ನು ಭಾರತದಲ್ಲಿನ ಹಿಂದೂಗಳಿಂದ ವೈದಿಕ ಕಾಲದಲ್ಲಿ ರಚಿಸಲಾಯಿತು, ಮತ್ತು ಅವು ಕನಿಷ್ಠ ೩೦೦೦ ವರ್ಷಗಳಷ್ಟು ಹಳೆಯದ್ದಾಗಿವೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಮಹಾಮೃತ್ಯುಂಜಯ ಮಂತ್ರ

**ತ್ರ್ಯಂಬಕ ಮಂತ್ರ** ಎಂದೂ ಪರಿಚಿತವಾದ **ಮಹಾಮೃತ್ಯುಂಜಯ ಮಂತ್ರ** ("ಸಾವನ್ನು ಜಯಿಸಬಲ್ಲ ಮಹಾ ಮಂತ್ರ") ಋಗ್ವೇದದ ಒಂದು ಪದ್ಯ. ಅದನ್ನು ರುದ್ರನ, ನಂತರ ಶಿವನೊಂದಿಗೆ ಗುರುತಿಸಲಾದ ಗುಣವಾಚಕವಾದ *ತ್ರ್ಯಂಬಕ*ನಿಗೆ ("ಮೂರು ಕಣ್ಣಿರುವವನು") ಸಂಬೋಧಿಸಲಾಗಿದೆ. ಈ ಪದ್ಯ ಯಜುರ್ವೇದದಲ್ಲೂ ಮರುಕಳಿಸುತ್ತದೆ.

ವರ್ಗ:ಹಿಂದೂ ಮಂತ್ರಗಳು
ಶ್ರಾದ್ಧ

thumb
**ಶ್ರಾದ್ಧ** ಒಂದು ಸಂಸ್ಕೃತ ಶಬ್ದ ಮತ್ತು ಇದರರ್ಥ ಎಲ್ಲ ಪ್ರಾಮಾಣಿಕತೆ ಮತ್ತು ವಿಶ್ವಾಸದಿಂದ (ಶ್ರದ್ಧೆ) ನಡೆಸಲಾದ ಏನೇ ಅಥವಾ ಯಾವುದೇ ಕ್ರಿಯೆ. ಹಿಂದೂ ಧರ್ಮದಲ್ಲಿ, ಅದು ಒಬ್ಬರ ಪೂರ್ವಜರಿಗೆ (ಪಿತೃ), ವಿಶೇಷವಾಗಿ ಒಬ್ಬರ ಮೃತ ಹೆತ್ತವರಿಗೆ ಗೌರವಾರ್ಪಣೆ ಸಲ್ಲಿಸಲು ಒಬ್ಬರು ನಡೆಸುವ ಕ್ರಿಯಾವಿಧಿ. ಪರಿಕಲ್ಪನಾತ್ಮಕವಾಗಿ, ಅದು ಜನರಿಗೆ ತಮ್ಮ ಹೆತ್ತವರು ಹಾಗು ಪೂರ್ವಜರ ಕಡೆಗೆ ಹೃತ್ಪೂರ್ವಕ ಕೃತಜ್ಞತೆ ಹಾಗು ವಂದನೆಗಳನ್ನು ವ್ಯಕ್ತಪಡಿಸಲು ಒಂದು ರೀತಿ, ಅವರು ಏನಾಗಿದ್ದಾರೊ ಅದಕ್ಕೆ ಅವರಿಗೆ ನೆರವಾಗಿದ್ದಕ್ಕಾಗಿ ಮತ್ತು ಅವರ ಶಾಂತಿಗಾಗಿ ಪ್ರಾರ್ಥಿಸಲು.

ಶ್ರದ್ದೆಯಿಂದ ಮಾಡುವ ಕ್ರಿಯೆ. 
ಶ್ರಾದ್ದದಲ್ಲಿ ಹಲವು ಕ್ರಮ ಇದೆ. (೧) ವಾಡಿಕೆಯಂತೆ ಮೃತ ವ್ಯಕ್ತಿಗಳ ಉದ್ದೇಶ ಮಾಡುವ ಕ್ರಿಯೆ. 
ದೇಹವನ್ನು ಬಿಟ್ಟ ಅತ್ನ  ತನ್ನ ಕರ್ಮಕ್ಕೆ ಅನುಸಾರವಾಗಿ ಬೇರೆ ಯಾವುದೋ ದೇಹದಲ್ಲಿ ಹುಟ್ಟಿರುತ್ತದೆ. 
ಆ ಮೃತ ವ್ಯಕ್ತಿಯ ಸಂಬಂದವುಳ್ಳವರು ಅವರ ಶ್ರೇಯಸ್ಸಿಗೆ  ಪಿತೃಲೋಕದಲ್ಲಿರುವ ಪಿತೃ ದೇವತೆಗಳ  ( ವಸು, ರುದ್ರ, ಆದಿತ್ಯರ ) ಉದ್ದೇಶ ಮಾಡುವಂತಹುದು ಶ್ರಾದ್ದ.

ಶ್ರಾದ್ದದಲ್ಲಿ ನಿತ್ಯ ಶ್ರಾದ್ದ, ಪಕ್ಷ ಶ್ರಾದ್ದ, ಮಾಸಿಕ ಶ್ರಾದ್ದ, ಸಂವತ್ಸರ ಶ್ರಾದ್ದಗಳಿವೆ. 
ಪೂರ್ವ ಷೋಡಶ, ಉತ್ತರ ಷೋಡಷ ಶ್ರಾದ್ದಗಳೂ ಇವೆ.

ಮೃತ ವ್ಯಕ್ತಿಗಳ ವಂಶದಲ್ಲಿ ಹುಟ್ಟಿದರ ಪ್ರಯುಕ್ತ ಅವರಿಂದ ಪಡೆದ ಸಹಾಯ ಹಾಗೂ ಮಾನವರಾಗಿ ಹುಟ್ಟಲು ಕಾರಣಿಭೂತರಾದ್ದರಿಂದ  ಋಣ ಪರಿಹಾರಕ್ಕೆ ಕೃತಜ್ಹತೆಗಾಗಿ ಮಾಡುವ ಶ್ರಾದ್ದ.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಕಟ್ರಾ

thumb
**ಕಟ್ರಾ** ಅಥವಾ **ಕಟ್ರಾ ವೈಷ್ಣೋ ದೇವಿ** ಜಮ್ಮು ಮತ್ತು ಕಾಶ್ಮೀರದ ಉಧಮ್‍ಪುರ್ ಜಿಲ್ಲೆಯ ಒಂದು ಸಣ್ಣ ಪಟ್ಟಣ ಮತ್ತು ವೈಷ್ಣೋ ದೇವಿ ಪವಿತ್ರ ದೇವಾಲಯ ನೆಲೆಗೊಂಡಿರುವ ತ್ರಿಕೂಟ ಬೆಟ್ಟಗಳ ತಪ್ಪಲಿನಲ್ಲಿ ಸ್ಥಿತವಾಗಿದೆ. ಅದು ಜಮ್ಮು ನಗರದಿಂದ ೪೨ ಕಿ.ಮಿ. ದೂರದಲ್ಲಿ ನೆಲೆಗೊಂಡಿದೆ. ಭಾರತದ ಮುಂಚೂಣಿಯಲ್ಲಿರುವ ತಾಂತ್ರಿಕ ವಿಶ್ವವಿದ್ಯಾಲಯಗಳ ಪೈಕಿ ಒಂದಾದ ಶ್ರೀ ಮಾತಾ ವೈಷ್ಣೋ ದೇವಿ ವಿಶ್ವವಿದ್ಯಾಲಯವೂ ಇಲ್ಲಿ ನೆಲೆಗೊಂಡಿದೆ.

ವರ್ಗ:ಜಮ್ಮು ಮತ್ತು ಕಾಶ್ಮೀರ
ಇಕಾಮತ್

## ಇಕಾಮತ್'ನ ರೂಪ 
ಅಲ್ಲಾಹು ಅಕ್ಬರ್ ಅಲ್ಲಾಹು ಅಕ್ಬರ್
ಅಶ್'ಹದು ಅಲ್ಲಾಹಿ ಇಲಾಹ ಇಲ್ಲಲ್ಲಾಹ್ 
ಅಶ್'ಹದು ಅನ್ನ ಮುಹಮ್ಮದುರ್ ರಸೂಲುಲ್ಲಃ
ಹಯ್ಯ ಅಲ-ಸ್ವಲಾತ್ ಹಯ್ಯ ಅಲ-ಫಲಾಹ್
ಖದ್ ಕಾಮತಿ ಸ್ವಲಾತ್ ಖದ್ ಕಾಮತಿ ಸ್ವಲಾತ್
ಅಲ್ಲಾಹು ಅಕ್ಬರ್ ಅಲ್ಲಾಹು ಅಕ್ಬರ್
ಲಾ ಇಲಾಹ ಇಲ್ಲಲ್ಲಾಹ್
## ಇಕಾಮತ್'ನ ಅರ್ಥ 
ಅಲ್ಲಾಹು ಸರ್ವೋನ್ನತನು ಅಲ್ಲಾಹು ಸರ್ವೋನ್ನತನು
ಅಲ್ಲಾಹನಲ್ಲದೆ ಆರಾಧ್ಯರಿಲ್ಲವೆಂದು ನಾನು ಸಾಕ್ಷ್ಯವಹಿಸುತ್ತೇನೆ.
ನಿಶ್ಚಯವಾಗಿಯೂ ಮುಹಮ್ಮದ್ [ಸ] ಅಲ್ಲಾಹನ ಸಂದೇಶವಾಹಕರೆಂದು ನಾನು ಸಾಕ್ಷ್ಯವಹಿಸುತ್ತೇನೆ.
ನಮಾಝಿನ ಕಡೆಗೆ ಬನ್ನಿರಿ ವಿಜಯದೆಡೆಗೆ ಧಾವಿಸಿರಿ 
ಅಲ್ಲಾಹು ಸರ್ವೋನ್ನತನು ಅಲ್ಲಾಹು ಸರ್ವೋನ್ನತನು
ನಿಶ್ಚಯ, ಅಲ್ಲಾಹನಲ್ಲದೆ ಆರಾಧ್ಯನಿಲ್ಲ.
## ಇಕಾಮತ್ ಹೇಳಲಾದಾಗ ಫರ್ಝ್'ನ ಹೊರತು ಬೇರಾವ ನಮಾಝ್ ಇಲ್ಲ 
ಅಬೂ ಹುರೈರಾ [ರ] ಅವರಿಂದ ವರದಿಯಾಗಿದೆ. ಪ್ರವಾದಿ [ಸ] ಹೇಳಿದರು - ನಮಾಝ್'ಗೆ ಇಕಾಮತ್ ಹೇಳಲಾದಾಗ ಫರ್ಝ್'ನ ಹೊರತು ಬೇರಾವ ನಮಾಝ್ ಇಲ್ಲ. [ಮುಸ್ಲಿಮ್]

ವರ್ಗ:ಇಸ್ಲಾಂ ಧರ್ಮ
ವೂದೂ

**ವೂದೂ** ಮಾಡುವಾಗ ಸಂಕಲ್ಪ (ನಿಯ್ಯತ್)ದೊಂದಿಗೆ "ಬಿಸ್ಮಿಲ್ಲಾಹ್" ಎಂದು ಹೇಳುತ್ತಾ ಎರಡು ಮುಂಗೈಗಳನ್ನು ಮೂರು ಸಲ ತೊಳೆಯಬೇಕು. ಬಳಿಕ ಮೂರು ಸಲ ಬಾಯಿ ಮುಕ್ಕಳಿಸಬೇಕು. ಜೊತೆಗೆ ಮುಗಿನೊಳಗೆ ನಿರನ್ನೆಳೆದು ಶುಚಿಗೊಳಿಸಬೇಕು. ನಂತರ ಮೂರು ಸಲ ಮುಖ ತೊಳೆಯಬೇಕು. ಆ ಬಳಿಕ ಮೂರು ಸಲ ಬಲಗೈಯನ್ನು ಮತ್ತು ಏಡಗೈಯನ್ನು ಮೊಣಕೈಯ ತನಕ ತೊಳೆಯಬೇಕು. ಆನಂತರ ಎರಡು ಕೈಯಿಂದಲೂ ಸಲ್ಪ ನೀರನ್ನು ತೆಗೆದು ತಲೆಯ ಮುಂಭಾಗದ ತನಕ ಒಂದು ಬಾರಿ ಸವರಬೇಕು. ಜೊತೆಗೆ ಕಿವಿಯನ್ನೂ ಸವರಬೇಕು. ಕೊನೆಗೆ ಎರಡು ಪಾದಗಳನ್ನು ಮಣಿಗಂಟಿನ ವರೆಗೆ ಮೂರು ಸಲ ತೊಳೆಯಬೇಕು. ವುದೂ ಮಾಡುವಾಗ ಮೊದಲು ಹಲ್ಲುಜ್ಜುವುದು ಸುನ್ನತ್ ಆಗಿದೆ.

"ಓ, ಸತ್ಯ ವಿಶ್ವಾಸಿಗಳೇ!ನೀವು ನಮಾಜಿಗೆಂದು ಹೊರಟಾಗ ನಿಮ್ಮಮುಖಗಳನ್ನು ಮತ್ತು ಮೊಣಕೈ ಗಂಟುಗಳವರೆಗೆ ಕೈಗಳನ್ನು ತೊಳೆದು ಕೊಳ್ಳಿರಿ. ಜನಾಬತ್ ಅಥವಾ ವೀರ್ಯಸ್ಖಲನಾ ನಂತರದ ಮಾಲಿನ್ಯದ ಸ್ಥಿತಿಯಲ್ಲಿದ್ದರೆ ಸ್ನಾನ ಮಾಡಿ ಶುದ್ಧ ರಾಗಿ ಕೊಳ್ಳಿರಿ. ನೀವು ಅನಾರೋಗ್ಯದಿಂದಿದ್ದರೆ ಅಥವಾ ಪ್ರಯಾಣದಲ್ಲಿದ್ದರೆ ಅಥವಾ ನಿಮ್ಮಲ್ಲಾರಾದರೂ ಮಲ ಮೂತ್ರ ವಿಸರ್ಜನೆ ಮಾಡಿ ಬಂದರೆ ಅಥವಾ ನೀವು ಸ್ತ್ರೀಯರನ್ನು ಸ್ಪರ್ಶಿಸಿದ್ದರೆ ಮತ್ತು ಆಬಳಿಕ ನೀರು ಸಿಗದೇ ಹೋದರೆ ಶುದ್ಧ ಮಣ್ಣನ್ನು ಉಪಯೋಗಿಸಿ ಕೊಳ್ಳಿರಿ. ಅದರ ಮೇಲೆ ಹಸ್ತಗಳನ್ನು ಬಡಿದು ನಿಮ್ಮ ಮುಖ ಮತ್ತು ಕೈಗಳ ಮೇಲೆ ಸವರಿಕೊಳ್ಳಿರಿ. ಅಲ್ಲಾಹ್ ನಿಮ್ಮ ಜೀವನ ವನ್ನು ಸಂಕುಚಿತಗೊಳಿಸಲಿಚ್ಚಿಸುವುದಿಲ್ಲ. ಬದಲಾಗಿನೀವು ಕ್ರತಜ್ಞರಾಗಲೆಂದು. ಅವನು ನಿಮ್ಮನ್ನು ಪರಿಶುದ್ಧಗೊಳಿಸಲಿಕ್ಕೂ ನಿಮ್ಮಮೇಲೆ ತನ್ನ ಕೊಡುಗೆಗಳನ್ನು ಪರಿಪೂರ್ಣಗೊಳಿಸಲಿಕ್ಕೂಇಚ್ಚಿಸುತ್ತಾನೆ." [ಕುರಾನ್, 5: 6]

ವರ್ಗ:ಧಾರ್ಮಿಕ ಸಿದ್ಧಾಂತಗಳು
ಅಲ್ಲಾಹನು ಏಕೈಕನು

**ಅಲ್ಲಾಹನು ಏಕೈಕನು [ಅಲ್-ಅಹದ್]**
 ಅಲ್ಲಾಹನು ಏಕೈಕನು.
 ಅಲ್ಲಾಹನು ಒಬ್ಬ ದೇವ.
 ಅಲ್ಲಾಹನು ಜನಿಸಿದವನು ಅಲ್ಲ.
 ಅಲ್ಲಾಹನಿಗೆ ಮರಣವಿಲ್ಲ.
 ಅಲ್ಲಾಹನಿಗೆ ತಂದೆ ಇಲ್ಲ.
 ಅಲ್ಲಾಹನಿಗೆ ತಾಯಿ ಇಲ್ಲ.
 ಅಲ್ಲಾಹನಿಗೆ ಪತ್ನಿಯಿಲ್ಲ.
 ಅಲ್ಲಾಹನಿಗೆ ಮಕ್ಕಳು ಇಲ್ಲ.
 ಅಲ್ಲಾಹನಿಗೆ ಮಕ್ಕಳ ಅವಶ್ಯಕತೆ ಇಲ್ಲ.
 ಅಲ್ಲಾಹನಿಗೆ ಬೇರೆಯವರ ಸಹಾಯದ ಅವಶ್ಯಕತೆ ಇಲ್ಲ.
 ಮನುಷ್ಯನು ತಿನ್ನುತ್ತಾನೆ. ಮನುಷ್ಯನು ಕುಡಿಯುತ್ತಾನೆ.
 ಮನುಷ್ಯನು ನಿದ್ರಿಸುತ್ತಾನೆ. ಮನುಷ್ಯನು ವಿಶ್ರಾಂತಿ ಪಡೆಯುತ್ತಾನೆ.
 ಅಲ್ಲಾಹನು ತಿನ್ನುವುದಿಲ್ಲ.
 ಅಲ್ಲಾಹನು ಕುಡಿಯುವುದಿಲ್ಲ.
 ಅಲ್ಲಾಹನು ಮನುಷ್ಯನಿಗೆ ತಿನ್ನಲು ಕೊಡುತ್ತಾನೆ.
 ಅಲ್ಲಾಹನು ಮನುಷ್ಯನಿಗೆ ಕುಡಿಯಲು ಕೊಡುತ್ತಾನೆ.
 ಅಲ್ಲಾಹನಿಗೆ ವಿಶ್ರಾಂತಿ ಪಡೆಯುವ ಅವಶ್ಯಕತೆ ಇಲ್ಲ.
 ಅಲ್ಲಾಹನಿಗೆ ನಿದ್ರೆ ಬರುವುದಿಲ್ಲ.
 ಅಲ್ಲಾಹನಿಗೆ ಆಯಸವಾಗುವುದಿಲ್ಲ.

ವರ್ಗ:ಧಾರ್ಮಿಕ ಸಿದ್ಧಾಂತಗಳು
ಕೀರ್ತನೆ

thumb
**ಕೀರ್ತನೆ** ಭಾರತದ ಭಕ್ತಿ ಸಂಪ್ರದಾಯಗಳಲ್ಲಿ ನಡೆಸಲಾಗುವ ಒಂದು ಕರೆ ಮತ್ತು ಪ್ರತಿಕ್ರಿಯೆ ಪಠಣ. ಕೀರ್ತನೆ ನಡೆಸುವ ವ್ಯಕ್ತಿಯನ್ನು ಕೀರ್ತನಕಾರನೆಂದು ಕರೆಯಲಾಗುತ್ತದೆ. ಕೀರ್ತನೆಯ ಆಚರಣೆಯು ಹಾರ್ಮೋನಿಯಂ, ತಬಲಾ, ಮೃದಂಗ, ಕರತಾಳಗಳಂತಹ ವಾದ್ಯಗಳು ಜೊತೆಗೂಡಿರುವ ಶ್ಲೋಕಗಳು ಅಥವಾ ಮಂತ್ರಗಳ ಪಠಣವನ್ನು ಒಳಗೊಳ್ಳುತ್ತದೆ.
**ಕೀರ್ತನೆ ಎಂಬುದು** ಸಂಸ್ಕೃತ ಪದವಾಗಿದ್ದು , ಇದರ ಅರ್ಥ "ಪಠಿಸುವುದು, ಹೇಳುವುದು , ನಿರೂಪಿಸುವುದು, ವಿವರಿಸುವುದು".  ಇದು ಧಾರ್ಮಿಕ ಪ್ರದರ್ಶನ ಕಲೆಯ ಪ್ರಕಾರವನ್ನು ಸಹ ಸೂಚಿಸುತ್ತದೆ, ಇದು ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾದ , ವಿಶೇಷವಾಗಿ ಆಧ್ಯಾತ್ಮಿಕ ಅಥವಾ ಧಾರ್ಮಿಕ ವಿಚಾರಗಳ ನಿರೂಪಣೆ ಅಥವಾ ಹಂಚಿಕೆಯ ಪಠಣವನ್ನು ಒಳಗೊಂಡಿರುವ ಸಂಗೀತದ ಒಂದು ರೂಪವಾಗಿದೆ. 

ವೈದಿಕ ಅನುಕೀರ್ತನ ಸಂಪ್ರದಾಯದಲ್ಲಿ ತನ್ನ ಮೂಲವನ್ನು ಹೊಂದಿರುವ ಕೀರ್ತನೆಯು ಹಾಡು ಅಥವಾ ಪಠಣದ ಕರೆ-ಮತ್ತು-ಪ್ರತಿಕ್ರಿಯೆ ಶೈಲಿಯಾಗಿದ್ದು, ಇದನ್ನು ಸಂಗೀತಕ್ಕೆ ಹೊಂದಿಸಲಾಗಿದೆ, ಇದರಲ್ಲಿ ಬಹು ಗಾಯಕರು ಕಥೆಯನ್ನು ನಿರೂಪಿಸುತ್ತಾರೆ. ಕೀರ್ತನೆಯ ವಿಷಯ  ದೇವತೆಗೆ ಪ್ರೀತಿಯನ್ನು, ಭಕ್ತಿಯನ್ನು ವ್ಯಕ್ತಪಡಿಸುವುದು  ಅಥವಾ ಆಧ್ಯಾತ್ಮಿಕ ವಿಚಾರಗಳನ್ನು ಚರ್ಚಿಸುತ್ತಾರೆ. 

ಪ್ರಾದೇಶಿಕ ಭಾಷೆಗಳಲ್ಲಿ, ಕೀರ್ತನವನ್ನು ಬಂಗಾಳಿ : ಕೀರ್ತನ ; ನೇಪಾಳಿ ಮತ್ತು ಹಿಂದಿ : ಕೀರ್ತನ್ ; ಕನ್ನಡ : ಕೀರ್ತನೆ ; ಮರಾಠಿ : ಕೀರ್ತನ ; ಪಂಜಾಬಿ : ಕೀರ್ತನ ; ತಮಿಳು : ಕೀರ್ತನೈ ; ತೆಲುಗು : ಕೀರ್ತನಾ . ಎಂದು ಬರೆಯಲಾಗುತ್ತದೆ

ಕೀರ್ತನೆಗಳು ಮಧ್ಯಕಾಲೀನ ಹಿಂದೂ ಧರ್ಮದ ಭಕ್ತಿ ಚಳುವಳಿಯಿಂದ ಜನಪ್ರಿಯವಾದವು, ಇದು 6 ನೇ ಶತಮಾನದ ಸುಮಾರಿಗೆ ದಕ್ಷಿಣ ಭಾರತದ ಆಳ್ವಾರರು (ವೈಷ್ಣವರು) ಮತ್ತು ನಾಯನಾರ್‌ಗಳು (ಶೈವ ಧರ್ಮ) ದೊಂದಿಗೆ ಪ್ರಾರಂಭವಾಯಿತು ಮತ್ತು ಮಧ್ಯ, ಉತ್ತರ, ಪಶ್ಚಿಮ ಮತ್ತು ಪೂರ್ವ ಭಾರತಕ್ಕೆ, ವಿಶೇಷವಾಗಿ 12 ನೇ ಶತಮಾನದ ನಂತರ ಹರಡಿತು. 
 is depicted as a great kirtan singer in the Hindu Puranas.]]
ಕೀರ್ತನೆಯು ಸಾಮಾನ್ಯವಾಗಿ ಕರೆ-ಮತ್ತು-ಪ್ರತಿಕ್ರಿಯೆ ಪಠಣ ಅಥವಾ ಪ್ರತಿಧ್ವನಿಗಳೊಂದಿಗೆ ನಾಟಕೀಯ ಜಾನಪದ ಹಾಡಿನ ಒಂದು ವಿಧವಾಗಿ ಅಭ್ಯಾಸ ಮಾಡಲಾಗುತ್ತದೆ. ಸಂಗೀತ ಪ್ರತಿಭೆ ಎಂದು ಪೂಜಿಸಲ್ಪಡುವ ನಾರದ ಋಷಿಯನ್ನು ಪದ್ಮ ಪುರಾಣದಲ್ಲಿ ಕೀರ್ತನಕಾರ ಎಂದು ಉಲ್ಲೇಖಿಸಲಾಗಿದೆ.
## ಪ್ರಸಿದ್ಧ ಕೀರ್ತನಕಾರರು
* ಪುರಂದರದಾಸರು
* ತ್ಯಾಗರಾಜ
* ಮುತ್ತುಸ್ವಾಮಿ ದೀಕ್ಷಿತರ್
* ಶ್ಯಾಮಾ ಶಾಸ್ತ್ರಿ
* ಕನಕದಾಸರು
* ರಾಮದಾಸ
* ತಳ್ಳಪಕ್ಕಂ ಚಿನ್ನಯ್ಯ
* ನಾರಾಯಣ ತೀರ್ಥರು
* ಗಿರಿರಾಜ ಕವಿ
* ಸದಾಶಿವ ಬ್ರಹ್ಮೇಂದ್ರ
* ವಿಜಯಗೋಪಾಲಸ್ವಾಮಿ
* ಪಾಪನಾಶಂ ಶಿವನ್
## ಬಾಹ್ಯ ಸಂಪರ್ಕಗಳು
*Kirtan
*The Braj Ras Lila, Darius Swann (1975)
*Kirtan’s call-and-response chanting draws a growing number of Washingtonians The Washington Post, Michelle Boorstein (2013)
## ಉಲ್ಲೇಖಗಳು
ವರ್ಗ:ಭಕ್ತಿ ಚಳುವಳಿ
ವರ್ಗ:ಛಂದಸ್ಸು
ಭಾರತೀಯ ಉಪಖಂಡದಲ್ಲಿ ಮುಸ್ಲಿಮರು

ಭಾರತೀಯ ಉಪಖಂಡದಲ್ಲಿ ಮುಸ್ಲಿಮ್ ವಿಜಯಗಳು ಮುಖ್ಯವಾಗಿ ೧೨ನೇ ಶತಮಾನದಿಂದ ೧೬ನೇ ಶತಮಾನದವರೆಗೆ ನಡೆದವಾದರೂ, ಮುಂಚಿನ ಮುಸ್ಲಿಮ್ ವಿಜಯಗಳು ಆಧುನಿಕ ಅಫ್ಘಾನಿಸ್ತಾನ್ ಮತ್ತು ಪಾಕಿಸ್ತಾನದಲ್ಲಿ ೭ನೇ ಶತಮಾನದಲ್ಲಿನ ರಾಜ್‍ಪುತ್ ರಾಜ್ಯಗಳ ಕಾಲದಷ್ಟು ಹಿಂದೆಯೇ ಸೀಮಿತ ಅತಿಕ್ರಮಣಗಳನ್ನು ಮಾಡಿದವು. ದೆಹಲಿ ಸಲ್ತನತ್‍ನ ಸ್ಥಾಪನೆಯೊಂದಿಗೆ ಇಸ್ಲಾಮ್ ಉಪಖಂಡದ ಹೆಚ್ಚಿನ ಭಾಗಗಳಲ್ಲಿ ಹರಡಿತು. ೧೨೦೪ರಲ್ಲಿ, ಬಖ್ತಿಯಾರ್ ಖಿಲ್ಜಿ ಬಂಗಾಳದ ಮುಸ್ಲಿಮ್ ವಿಜಯದ ನೇತೃತ್ವ ವಹಿಸಿದನು, ಮತ್ತು ಆ ಕಾಲದಲ್ಲಿ ಇದು ಇಸ್ಲಾಮ್‍ನ ಅತ್ಯಂತ ಪೂರ್ವದ ವಿಸ್ತರಣೆಯಾಗಿ ಗುರುತಿಸಿಕೊಂಡಿತು.

ವರ್ಗ:ಹಿಂದೂ ಧರ್ಮದ ಇತಿಹಾಸ
ಅಕ್ಕಮಹಾದೇವಿಯ ವಚನ ಪದಪ್ರಯೋಗ ಕೋಶ

**ಅಕ್ಕಮಹಾದೇವಿಯ ವಚನ ಪದಪ್ರಯೋಗ ಕೋಶ** ಪುಸ್ತಕವನ್ನು ರಾಜಗುರು ಸಂಸ್ಥಾನಕಲ್ಮಠ, ಚನ್ನಮ್ಮನ ಕಿತ್ತೂರಿನ **ಶ್ರೀ ಮಡಿವಾಳ ಸ್ವಾಮಿಗಳು** ೨೬-೦೪-೨೦೦೬ರಲ್ಲಿ ಸಂಪಾದಿಸಿದ್ದು, ಬಸವ ಜಯಂತಿಯದಿನ ಅದನ್ನು ಪ್ರಕಟಿಸಲಾಗಿದೆ. ಇದರ ಪ್ರಕಾಶಕರು, **ಲಿಂಗಾಯತ ಅಧ್ಯಯನ ಅಕಾಡೆಮಿ** ನಾಗನೂರು ಶ್ರೀ ರುದ್ರಾಕ್ಷಿಮಠ, ಶಿವಬಸವನಗರ, ಬೆಳಗಾವಿ - ೫೬೦೦೧೦.
 
ವರ್ಗ:ಪುಸ್ತಕಗಳು
ರಮಝಾನ್

**ರಂಜಾನ್** ಅಥವಾ **ರಮದಾನ್** (ಅರೇಬಿಕ್‌ ಭಾಷೆಯಲ್ಲಿ: رمضان ) ಇಸ್ಲಾಮ್ ಕ್ಯಾಲೆಂಡರ್‌ನಲ್ಲಿ ವರ್ಷದ ಒಂಬತ್ತನೇ ತಿಂಗಳು. ಸಿಯಾಮ್ ಅಥವಾ ಸೌಮ್ (ಉಪವಾಸ) ಇಸ್ಲಾಮ್‌ನ ಐದು ಕಂಬಗಳಲ್ಲಿ ನಾಲ್ಕನೆಯದು ಹಾಗೂ ರಮದಾನ್‌ನ ಸಮಯದಲ್ಲಿ ಉಪವಾಸ ನಡೆಯುತ್ತದೆ. 

ಇಸ್ಲಾಮಿನ ನಾಲ್ಕನೆಯ ಕಡ್ಡಾಯ ಕರ್ಮ ರಮದಾನ್ ತಿಂಗಳ ಸಂಪೂರ್ಣ ವ್ರತಾಚರಣೆಯಾಗಿದೆ. ಮಾನವಕಲ್ಯಾಣಕ್ಕಾಗಿ ಪ್ರವಾದಿ ಮುಹಮ್ಮದ್ರವರ ಮೇಲೆ ಇದೇ ತಿಂಗಳಲ್ಲಿ ಪವಿತ್ರ ಕುರಾನ್ ಅವತೀರ್ಣಗೊಂಡಿತು.ಇದರ ಗೌರವಾರ್ಹ ಪ್ರತಿವರ್ಷವೂ ಈ  ಒಂದು ತಿಂಗಳ ವ್ರತಾಚರಣೆಯನ್ನು ಕಡ್ಡಾಯ ಗೊಳಿಸಲಾಯಿತು. ಪ್ರಭಾತಕಾಲ ದಿಂದ ಹಿಡಿದು ಸೂರ್ಯಾಸ್ತಮದವರೆಗೆ ಇತರ ಸಮಯಗಳಲ್ಲಿ ಧರ್ಮಸಮ್ಮತ ವಾದ ಅನ್ನ ಪಾನೀಯಗಳನ್ನು ಮತ್ತು ಕಾಮಾಸಕ್ತಿಯ ಚಟುವಟಿಕೆಗಳನ್ನು ತ್ಯಜಿಸುವುದನ್ನೇ ಇಸ್ಲಾಮಿನಲ್ಲಿ ಉಪವಾಸ ಅಥವಾ ವ್ರತಾಚರಣೆ ಎನ್ನಲಾಗಿದೆ. ಸ್ವೇಚ್ಛೆ, ಸ್ವಾರ್ಥ ಮತ್ತು ಅತ್ಯಾಗ್ರಹಗಳಂಥ ಎಲ್ಲ ವಿಧ ಮಾನವೀಯ ದೌರ್ಬಲ್ಯಗಳಿಂದ ಮನುಷ್ಯನನ್ನು ಮುಕ್ತಗೊಳಿಸಿ ದೇಹ ಮತ್ತು ಆತ್ಮವನ್ನು ಪವಿತ್ರ ಗೊಳಿ ಸುವುದೇ ಒಂದು ತಿಂಗಳ ಪೂರ್ಣ ವ್ರತಾಚರಣೆಯ ಉದ್ದೇಶವಾಗಿದೆ.

ಇಸ್ಲಾಂ ಧರ್ಮೀಯರ ಪ್ರಮುಖ ಹಬ್ಬಗಳಲ್ಲಿ ಒಂದು. ಧಾರ್ಮಿಕವಾಗಿ ಈದ್-ಉಲ್-ಫಿತರ್ ಎಂತಲೂ ಕರೆಯುತ್ತಾರೆ.

ಒಂದು ತಿಂಗಳ ಕಠಿಣ ವೃತಾಚರಣೆಯ ಬಳಿಕ ಈದ್-ಉಲ್-ಫಿತರ್ ಬಂದಿದೆ. ರಂಜಾನ್ ತಿಂಗಳ ಹಗಲಿನಲ್ಲಿ ತೊಟ್ಟು ನೀರೂ ಕುಡಿಯದೆ, ಕಠಿಣ ವೃತದ ಮೂಲಕ ಹಸಿವಿನ ಕಠಿಣತೆಯನ್ನು ಅರಿತು, ವಿಶ್ವ ಮುಸ್ಲಿಮರೆಲ್ಲರು ಸಮಾನರೆನಿಸಿದರು. ಅಲ್ಲಿ ಬಡವ - ಶ್ರೀಮಂತರೆನ್ನುವ ಭೇಧವಿಲ್ಲದೆ ಎಲ್ಲರೂ ವೃತಾಚರಣೆಯಲ್ಲಿ ತೊಡಗಿದರು. ದೇವಲೀನರಾಗಿ ಅಲ್ಲಾಹನನ್ನು ಪ್ರಾರ್ತಿಸುತ್ತಾ ಎಲ್ಲ ರೀತಿಯ ತಪ್ಪುಗಳಿಂದ ದೂರವಿದ್ದ ಒಂದು ತಿಂಗಳು ಕಳೆದು ಈದ್-ಉಲ್-ಫಿತರ್ ಬಂದಿದೆ. ಇದು ದಾನದ ಹಬ್ಬ. ಒಂದು ತಿಂಗಳ ಹಸಿವೆಯ ಪಾಠದಿಂದ ಬಡತನ ಹಸಿವು ಏನೆಂಬುದು ಅರಿತ ಮುಸ್ಲಿಮನಿಗೆ ಈಗ ಬಡವನಿಗೆ -ಹಸಿದವನಿಗೆ ದಾನದ ಮೂಲಕ ಸಹಾಯಿಯಾಗುವುದು ಕರ್ತವ್ಯ. ಇಸ್ಲಾಂ ಎಂದೂ ಸಂಪತ್ತಿನ ಕೇಂದ್ರೀಕರಣ ವನ್ನು ವಿರೋಧಿಸುತ್ತದೆ. ಯಾವತ್ತೂ ಶೀಮಂತನನ್ನು ದಾನ ನೀಡುವುದಕ್ಕೆ ಪ್ರೇರೇಪಿಸುತ್ತದೆ. ಇಸ್ಲಾಮಿನ ಐದು ಪ್ರಧಾನ ಕರ್ಮಗಳಲ್ಲಿ ಒಂದಾದ 'ಝಕಾತ್' ಇದಕ್ಕೆ ಪುಷ್ಟಿ ನೀಡುತ್ತದೆ. ಅದಲ್ಲದೇ ಹಲವಾರು ಪುಣ್ಯ ಕಾರ್ಯಗಳ ಸಂದರ್ಭಗಳಲ್ಲೂ ದಾನ ನೀಡುವುದು ಕಡ್ಡಾಯಗೊಳಿಸುತ್ತದೆ. ಅಂತಹ ಒಂದು ಹಬ್ಬವಾಗಿದೆ ಈದ್-ಉಲ್-ಫಿತರ್. ಇಸ್ಲಾಂ ಆಚರಿಸುವ ಎರಡೂ ಹಬ್ಬಗಳೂ ದಾನವನ್ನು ಪ್ರೋತ್ಸಾಹಿಸುತ್ತದೆ. ಅದರಲ್ಲೂ ಈಗ ಬಂದಿರುವ ಈದ್-ಉಲ್-ಫಿತರ್ ಸಂದರ್ಭೋಚಿತವಾಗಿ 'ದಾನ್ಯ' ದಾನ ಮಾಡುವುದನ್ನು ಹೇಳುತ್ತದೆ. ಇದು ಪ್ರತೀ ಮುಸ್ಲಿಮನ ಕಡ್ಡಾಯ ಕರ್ಮವಾಗಿದೆ. ಈದ್ ದಿನದಂದು ಯಾರೂ ಹಸಿದಿರಬಾರದು ಎಂಬುದು ಈ ದಾನದಿಂದ ಉಧ್ದೇಶಿಸಲಾಗಿದೆ. ಒಬ್ಬ ಮುಸ್ಲಿಮ ಆತನ ಈದ್ ದಿನದ ಹಗಲಿನ ಮತ್ತು ಆರಾತ್ರಿಯ ಖರ್ಚುಗೆ ಬೇಕಾದ ಸ್ವತ್ತು ಕಳೆದು ಬೇರೇನಾದರೂ ಉಳಿದಲ್ಲಿ, ಖಡ್ಡಾಯ ವಾಗಿ ದಾನ ನೀಡ ತಕ್ಕದ್ದು. ಅದು ಆ ಊರಿನ ಆಹಾರ ದಾನ್ಯ ವಾಗಿರಬೇಕು ಮತ್ತು ಅದಕ್ಕಾಗಿ ಒಂದು ಅಳತೆಯನ್ನು ನಿಗದಿಪಡಿಸಿದೆ(ಪ್ರತೀ ವ್ಯಕ್ತಿಯ ಮೇಲೂ ಸುಮಾರು 3 ಕೆಜಿ - ಇದು ಮಝಹಬ್ ಗಳಿಗೆ ಅನುಸರಿಸಿ ಬದಲಾಗಬಹುದು). ಯಾರೆಲ್ಲ ಈ ದಾನ ನೀಡಲು ಸಮರ್ಥರಲ್ಲವೋ ಅವರೆಲ್ಲ ದಾನಪಡಯಲು ಅರ್ಹರು. ಆದರೆ ಈ ದಾನದ ಲೆಕ್ಕಾಚಾರದಲ್ಲಿ ಒಬ್ಬಾತನ ಮನೆಯಲ್ಲಿರುವ ಪಾತ್ರೆ ಮೊದಲಾದ ವಸ್ತುಗಳೂ ಒಳಗೊಳ್ಳುತ್ತದೆ. ಅಂದರೆ ಪಾತ್ರೆಗಳನ್ನು ಮಾರಿಯಾದರೂ ದಾನ ನಿಡಬೇಕು!!!. ಮಾತ್ರವಲ್ಲ ಒಂದು ಮನೆಯಲ್ಲಿರುವ ಪ್ರತಿವ್ಯಕ್ತಿಯ ಮೇಲೂ ಈ ದಾನ ಖಡ್ಡಾಯ ವಾಗಿದೆ. 

ಹಾಗಿದ್ದರೆ ಯೋಚಿಸಿ ನೋಡಿ ವಿಶ್ವದ ಎಲ್ಲ ಮುಸ್ಲಿಮ ಈ ದಾನವನ್ನು ನೀಡಿದರೆ ಕನಿಷ್ಟ ಒಂದು ವಾರವಾದರೂ ಹಸಿವಿಲ್ಲದ ವಾರ ವಾಗಿರಬಹುದು!!. "ಜಿಹಾದ್-ಜಿಹಾದ್" ಅನ್ನುವ ನಾಮಧಾರಿ ಮುಸ್ಲಿಮ "ಝಕಾತ್ - ಝಕಾತ್" (ದಾನ) ಅಂದರೆ ಇಂದು ಹಸಿವಿನಿಂದ ಸಾಯುವವರ ಸಂಖ್ಯೆ ಬಹಳ ಕಡಿಮೆ ಇರುತ್ತಿತ್ತು.

ಸಾಹೋದರ್ಯ ಭಾವ ತುಂಬಿಸುವ ಈದ್ ನ ಈ ದಿನ ಎಲ್ಲರೂ ದಾನ ಕರ್ಮಗಳಿಂದ ಸುಂದರವಾಗಿಸಲು, ಸೃಷ್ಟಿಕರ್ತ ನಮನ್ನು ಕರುಣಿಸಲೀ (ಆಮೀನ್) ಎಂದು ಪ್ರಾರ್ತಿಸುತ್ತೇನೆ. ಎಲ್ಲರಿಗೂ ಈದ್-ಉಲ್-ಫಿತರ್ (ದಾನ್ಯ ದಾನದ ಹಬ್ಬ) ನ ಶುಭಾಶಯಗಳು

ವರ್ಗ:ಇಸ್ಲಾಂ ಧರ್ಮ
ವರ್ಗ: ಅಲ್ಲಾಹ / ಅಲ್ಲಾಹ್ 
 ವರ್ಗ: ಮುಹಮ್ಮದ್ / ಅಹ್ಮದ್
ವರ್ಗ: ಅಲ್ಲಾಹನ ಪ್ರವಾದಿ
 ವರ್ಗ: ನಮಾಜ್ / ನಮಾಝ್
 ವರ್ಗ: ಅಸ್ಮಾಹುಲ್ ಹುಸ್ನ / ಅಲ್ಲಾಹನ 99 ಹೆಸರುಗಳು
 ವರ್ಗ: ಅಲ್ಲಾಹನ ವಾಣಿ
ವರ್ಗ: ಕುರ್ ಆನ್ / ಕುರಾನ್
 ವರ್ಗ: ಝಕಾತ್ / ಜಕಾತ್
ವರ್ಗ: ಮಸೀದಿ
ವರ್ಗ: ಮುಸಲ್ಮಾನ್
ವರ್ಗ: ಮುಸ್ಲಿಮ್
ಮಸ್ಜಿದ್ ಅಲ್ ಹರಮ್

right|thumb|350px|**ಕಾಬಾ**ವನ್ನು ಸುತ್ತುವರೆದಿರುವ ಯಾತ್ರಿಕರು
**ಕಾಬಾ** () **ಮೆಕ್ಕಾ**, **ಸೌದಿ ಅರೇಬಿಯ**ದಲ್ಲಿರುವ ಒಂದು ಕಟ್ಟಡ. ಇದು **ಇಸ್ಲಾಂ** ಧರ್ಮದ ಅತ್ಯಂತ ಪವಿತ್ರ ಕ್ಷೇತ್ರ. ಈ ಕಟ್ಟಡದ ಸುತ್ತ **ಮಸ್ಜಿದ್ ಅಲ್-ಹರಾಮ್** ಎಂಬ **ಮಸೀದಿ**ಯನ್ನು ಕಟ್ಟಲಾಗಿದೆ. ಪ್ರಪಂಚದ ಎಲಾ ಮುಸ್ಲಿಮರು ಪ್ರಾರ್ಥಿಸುವಾಗ **ಕಾಬಾ**ದ ದಿಕ್ಕಿನಲ್ಲಿ ಪ್ರಾರ್ಥನೆಯನ್ನು ಸಲ್ಲಿಸುತ್ತಾರೆ.

**ಮಸ್ಜಿದ್ ಅಲ್ ಹರಮ್**, ಮುಸ್ಲಿಮರ ಪವಿತ್ರ ಸ್ಥಳವಾಗಿದೆ, ಇದು **ಕಹ್ಬ**ದ ಸುತ್ತ ಮುತ್ತಲಿನ ಪರಿಸರ. ಮುಸ್ಲಿಮರು **ಕಹ್ಬ**ಕ್ಕೆ ಮುಖ ಮಾಡಿ **ನಮಾಝ್** ನಿರ್ವಹಿಸಬೇಕು, ಜಗತ್ತಿನ ಎಲ್ಲಿ ಇದ್ದರೂ. **ಹಜ್ಜ್** ಮತ್ತು **ಉಮ್ರಃ** ಮಾಡಬೇಕಾದರೆ **ಕಹ್ಬ**ದ ಸುತ್ತ ತಿರುಗಬೇಕು, ಇದಕ್ಕೆ **ತವಾಫ್** ಎನ್ನುತ್ತಾರೆ. **ಹಜ್ಜ್**'ನ ದಿನದಲ್ಲಿ, ಸುಮಾರು ೬ ಮಿಲಿಯನ್ **ಹಜ್ಜ್** ಯಾತ್ರಿಗಳು **ಕಹ್ಬಾ**ದ ಪರಿಸರದಲ್ಲಿ ಸೇರುತ್ತಾರೆ. 

## ಆರಾಧನೆಗೆಂದು ನಿರ್ಮಿಸಲ್ಪಟ್ಟ ಪ್ರಪ್ರಥಮ ಭವನ 
**ಕ‌ಅಬಾ** ಭವನವು ಏಕದೇವನಾದ **ಅಲ್ಲಾಹ**ನ ಆರಾಧನೆಗೆಂದು ನಿರ್ಮಿಸಲ್ಪಟ್ಟ ಪ್ರಪ್ರಥಮ ಭವನವಾಗಿದೆ(ಮಸೀದಿಯಾಗಿದೆ). **ಸೌದಿ ಅರೇಬಿಯಾ**ದ ಮಕ್ಕಾದಲ್ಲಿರುವ ಕ‌ಅಬಾ ಭವನವನ್ನು ಅಲ್ಲೇ ಸುತ್ತಮುತ್ತಲ ಪ್ರದೇಶದಲ್ಲಿರುವ ಬೆಟ್ಟಗುಡ್ಡಗಳ ಕಲ್ಲುಗಳಿಂದ ಅಲ್ಲಾಹನು ನಿಶ್ಚಯಿಸಿದ ಸ್ಥಳದಲ್ಲಿ ಹಝ್ರತ್ ಇಬ್ರಾಹಿಂ(ಅ) ಮತ್ತು ಅವರ ಪುತ್ರ ಹಝ್ರತ್ ಇಸ್ಮಾಯಿಲ್(ಅ)ಅವರು ಕಟ್ಟಿದ್ದರು. ಜಗತ್ತಿನಲ್ಲಿರುವ ಕೋಟಿಗಟ್ಟಲೆ ಮುಸಲ್ಮಾನರು ದಿನಂಪ್ರತಿ ಐದು ಬಾರಿ ಈ **ಕ‌ಅಬಾ** ಭವನಕ್ಕೆ ಅಭಿಮುಖವಾಗಿ **ನಮಾಝ್** ನಿರ್ವಹಿಸುತ್ತಾರೆ. 

## ಕ‌ಅಬಾವನ್ನು ನಾಶ ಮಾಡಲು ಬಂದ ಅಬ್ರಹ ಚಕ್ರವರ್ತಿ 
**ಪ್ರವಾದಿ ಮಹಮ್ಮದ್**(ಸ.ಅ)ರ ಜನನದ ಹಿಂದೆ **ಅಬ್ರಹ** ಎಂಬ ರೋಮನ್ ಅರಸನು **ಕ‌ಅಬಾ** ಭವನವನ್ನು ನಾಶ ಪಡಿಸಲು ಬಂದಿದ್ದ. ಆ ಸಂದರ್ಭದಲ್ಲಿ ಮಕ್ಕಾ ವಾಸಿಗಳಿಗೆ ಅಬ್ರಹನೊಂದಿಗೆ ಹೋರಾಡಿ **ಕ‌ಅಬಾ** ಭವನವನ್ನು ಸಂರಕ್ಷಿಸುವ ಧೈರ್ಯವಾಗಲಿ ಶಕ್ತಿಯಾಗಲಿ ಇರಲಿಲ್ಲ. **ಅಬ್ರಹ**ನ ಅತಿ ದೊಡ್ಡ ಸೇನೆಯ ಮೇಲೆ **ಅಲ್ಲಾಹ**ನು ಹಕ್ಕಿಗಳ ಮೂಲಕ ಹರಳು ಕಲ್ಲುಗಳನ್ನು ಸುರಿಸಿದನು. ಆ ಹರಳುಕಲ್ಲುಗಳು ಅವರ ಮೇಲೆ ಬಿದ್ದ ಕೂಡಲೆ ಅವರು ಕೊಳೆತು ಅವರ ಅಂಗಾಂಗ ಬೇರ್ಪಡಲು ಪ್ರಾರಂಬಿಸಿತು. ಹೀಗೆ **ಅಬ್ರಹ**ನ ಸೇನೆ ಸರ್ವನಾಶವಾಯಿತು. ಈ ಘಟನೆಯನ್ನು ಕುರ್ ಆನಿನ 105ನೇ ಅಧ್ಯಾಯ **ಅಲ್-ಫೀಲ್** ನಲ್ಲಿ **ಅಲ್ಲಾಹ**ನು ವಿವರಿಸಿದ್ದಾನೆ. **ಕ‌ಅಬಾ** ಭವನವನ್ನು ಯಾರಿಗೂ ನಾಶ ಪಡಿಸಲು ಸಾಧ್ಯವಿಲ್ಲ. ಆ ಭವನಕ್ಕೆ ಯಾರ ರಕ್ಷೆಯ ಅಗತ್ಯವೂ ಇಲ್ಲ ಸ್ವತಃ **ಅಲ್ಲಾಹ**ನೇ ಅದರ ಸಂರಕ್ಷಣೆ ಮಾಡುವನು.

**ಕ‌ಅಬಾ** ಭವನವನ್ನು ನೋಡಿ ಪ್ರಾರ್ಥಿಸಿದರೆ ಪ್ರಾರ್ಥನೆಯು ಸ್ವೀಕರಿಸಲ್ಪಡುತ್ತದೆ ಮತ್ತು **ಅಲ್ಲಾಹ**ನ ಅನುಗ್ರಹ ಸುರಿಯುತ್ತದೆ ಎಂದು **ಹದೀಸ್** ಗಳಿಂದ ಉಲ್ಲೇಖಿತವಾಗಿದೆ. ಈ ಭವನದ **ತವಾಫ್**(ಪ್ರದಕ್ಷಿಣೆ) ಮಾಡಲು **ಅಲ್ಲಾಹ**ನು ಕಲ್ಪಿಸಿದ್ದಾನೆ. ಈ ಪ್ರದಕ್ಷಿಣೆಯೂ ಕೂಡ **ಅಲ್ಲಾಹ**ನ ಆರಾಧನೆಯೇ ಆಗಿದೆ. ಮುಸ್ಲಿಮರು **ಕ‌ಅಬಾ** ಭವನವನ್ನಾಗಲಿ, **ಹಜರುಲ್ ಅಸ್ವದ್ ಶಿಲೆ**ಯನ್ನಾಗಲಿ ಆರಾಧಿಸುತ್ತಿಲ್ಲ. ಆರಾಧನೆಗೆ ಅರ್ಹನಾದವನು **ಅಲ್ಲಾಹು** ಮಾತ್ರ. ಅವನ ಹೊರತು ರಕ್ಷಕ ಮಿತ್ರರಾರೂ ಇಲ್ಲ. ಅವನೇ ಸಕಲ ಸೃಷ್ಟಿಗಳ ಸೃಷ್ಟಿಕರ್ತ.

ಅಬೂಹುರೈರಾ (ರ) ಹೇಳುತ್ತಾರೆ: ಪ್ರವಾದಿ (ಸ) ಹೇಳಿದರು: ನನ್ನ ಈ ಮಸೀದಿಯಲ್ಲಿ ನಿರ್ವಹಿಸಿದರೆ ಒಂದು ನಾಮಾಝ್'ಗಿಂತ ಸಾವಿರಪಟ್ಟು ಪುಣ್ಯದಾಯಕವಾಗಿದೆ. ಆದರೆ ಮಸ್ಜಿದುಲ್ ಹರಾಮ್ ಅದಕ್ಕೆ ಹೊರತಾಗಿದೆ.

[ಸಹೀಹ್ ಬುಖಾರಿ: 27, ಮಕ್ಕಾ-ಮದೀನಾದ ಮಸೀದಿಗಳಲ್ಲಿ ನಾಮಾಝ್]

ವರ್ಗ:ಇಸ್ಲಾಂ ಧರ್ಮ
ವರ್ಗ:ಸೌದಿ ಅರೇಬಿಯ
ವರ್ಗ: ಅಲ್ಲಾಹ
ವರ್ಗ: ಅಲ್ಲಾಹ್
ವರ್ಗ: ಮುಹಮ್ಮದ್
ವರ್ಗ: ಅಲ್ಲಾಹನ ಪ್ರವಾದಿ
ವರ್ಗ: ಅಹ್ಮದ್
ವರ್ಗ: ಅಸ್ಮಾಹುಲ್ ಹುಸ್ನ
ವರ್ಗ: ಅಲ್ಲಾಹನ 99 ಹೆಸರುಗಳು
ವರ್ಗ: ಅಲ್ಲಾಹನ ವಾಣಿ
ವರ್ಗ: ಕುರ್ ಆನ್
ವರ್ಗ: ಕುರಾನ್
ಅಬ್ದುಲ್ಲಾ

**ಅಬ್ದುಲ್ಲಾ ಬಿನ್ ಅಬ್ದುಲ್ ಮುತ್ತಲಿಬ್** (ಅರೇಬಿಕ್ ) () — ಪ್ರವಾದಿ ಮುಹಮ್ಮದ್ ಪೈಗಂಬರರ ತಂದೆ ಮತ್ತು ಕುರೈಷ್ ಮುಖಂಡ ಅಬ್ದುಲ್ ಮುತ್ತಲಿಬ್‌ರ ಮಗ.

## ವಂಶಾವಳಿ 
ಅಬ್ದುಲ್ಲಾ ಬಿನ್ ಅಬ್ದುಲ್ ಮುತ್ತಲಿಬ್ ಬಿನ್ ಹಾಶಿಂ ಬಿನ್ ಅಬ್ದ್ ಮನಾಫ್ ಬಿನ್ ಕುಸಯ್ ಬಿನ್ ಕಿಲಾಬ್ ಬಿನ್ ಮುರ್‍ರ ಬಿನ್ ಕಅಬ್ ಬಿನ್ ಲುಅಯ್ ಬಿನ್ ಗಾಲಿಬ್ ಬಿನ್ ಫಿಹ್ರ್ ಬಿನ್ ಮಾಲಿಕ್ ಬಿನ್ ನದ್ರ್ ಬಿನ್ ಕಿನಾನ ಬಿನ್ ಖುಝೈಮ ಬಿನ್ ಮುದ್ರಿಕ ಬಿನ್ ಇಲ್ಯಾಸ್ ಬಿನ್ ಮುದರ್ ಬಿನ್ ನಿಝಾರ್ ಬಿನ್ ಮಅದ್ದ್ ಬಿನ್ ಅದ್ನಾನ್.

## ಜನನ 
ಅಬ್ದುಲ್ಲಾ ಅರೇಬಿಯನ್ ಪರ್ಯಾಯ ದ್ವೀಪದ ಮಕ್ಕಾ ನಗರದಲ್ಲಿ ಕ್ರಿ.ಶ. 546 ರಲ್ಲಿ ಹುಟ್ಟಿದರು. ತಂದೆಯ ಹೆಸರು ಅಬ್ದುಲ್ ಮುತ್ತಲಿಬ್ ಬಿನ್ ಹಾಶಿಂ. ಮಕ್ಕಾದ ಪ್ರಭಾವೀ ಕುರೈಷ್ ಬುಡಕಟ್ಟಿನ ಮುಖಂಡರಲ್ಲಿ ಒಬ್ಬರು. ತಾಯಿಯ ಹೆಸರು ಫಾತಿಮ ಬಿಂತ್ ಅಮ್ರ್. ಇವರು ಕೂಡ ಕುರೈಷ್ ಬುಡಕಟ್ಟಿಗೆ ಸೇರಿದವರು. ಅಬ್ದುಲ್ ಮುತ್ತಲಿಬ್‌ರಿಗೆ ಈಕೆಯ ಮೂಲಕ ತಲಾ ಮೂರು ಗಂಡು ಮತ್ತು ಮೂರು ಹೆಣ್ಣು ಮಕ್ಕಳು ಜನಿಸಿದ್ದರು. ಗಂಡು ಮಕ್ಕಳು - ಝುಬೈರ್, ಅಬೂ ತಾಲಿಬ್ ಮತ್ತು ಅಬ್ದುಲ್ಲಾ. ಹೆಣ್ಣು ಮಕ್ಕಳು - ಆತಿಕ, ಬರ್‍ರ ಮತ್ತು ಉಮೈಮ.

## ಹರಕೆ 
ಅಬ್ದುಲ್ಲಾರನ್ನು ದೇವರಿಗೆ ಬಲಿ ಕೊಡುವ ಒಂದು ಸುಪ್ರಸಿದ್ಧ ಐತಿಹ್ಯ ಎಲ್ಲಾ ಚರಿತ್ರೆ ಗ್ರಂಥಗಳಲ್ಲೂ ಕಂಡು ಬರುತ್ತದೆ. ಈ ಐತಿಹ್ಯದ ಪ್ರಕಾರ ತನಗೆ ಹತ್ತು ಗಂಡು ಮಕ್ಕಳು ಹುಟ್ಟಿ ಎಲ್ಲರೂ ಬೆಳೆದು ದೊಡ್ಡವರಾದರೆ, ಒಬ್ಬನನ್ನು ಕಅಬಾದಲ್ಲಿ ದೇವರಿಗೆ ಬಲಿ ಕೊಡುತ್ತೇನೆ ಎಂದು ಅಬ್ದುಲ್ ಮುತ್ತಲಿಬ್ ಹರಕೆ ಹೊತ್ತಿದ್ದರು. ಅವರ ಕೋರಿಕೆಯಂತೆ ದೇವರು ಅವರಿಗೆ ಹತ್ತು ಗಂಡು ಮಕ್ಕಳನ್ನು ಕೊಟ್ಟನು. ಮಕ್ಕಳು ಬೆಳೆದು ಪ್ರೌಢರಾದರು. ಅವರು ಮಕ್ಕಳಿಗೆ ಹರಕೆಯ ಬಗ್ಗೆ ತಿಳಿಸಿದಾಗ, ಮಕ್ಕಳಿಗೆ ಒಪ್ಪಿಕೊಳ್ಳದೆ ಬೇರೆ ದಾರಿಯಿರಲಿಲ್ಲ. ಅಬ್ದುಲ್ ಮುತ್ತಲಿಬ್ ಬಾಣದ ಮೂಲಕ ಅದೃಷ್ಟ ಪರೀಕ್ಷಿಸುವ ಅರ್ಚಕರನ್ನು ಕಅಬಾಗೆ ಬರ ಹೇಳಿ, ಹತ್ತು ಮಕ್ಕಳ ಹೆಸರುಗಳನ್ನು ಬಾಣಗಳಲ್ಲಿ ಬರೆದಿಟ್ಟು, ಕಅಬಾದಲ್ಲಿದ್ದ ಪ್ರಮುಖ ಮತ್ತು ಅತಿದೊಡ್ಡ "ಹುಬಲ್" ವಿಗ್ರಹದ ಮುಂದೆ ಅರ್ಚಕರ ಕೈಗೆ ಕೊಟ್ಟರು. ಆದರೆ ನನ್ನ ಹರಕೆಯ ಸ್ಥಿತಿಯೇನು ಎಂದು ಅಬ್ದುಲ್ ಮುತ್ತಲಿಬ್ ಕೇಳಿದಾಗ, ಯಸ್ರಿಬ್‌ನಲ್ಲಿರುವ ಒಬ್ಬ ಮಹಿಳಾ ಜ್ಯೋತಿಷಿಯೊಡನೆ ವಿಧಿ ಕೇಳುವಂತೆ ಸಲಹೆ ನೀಡಲಾಯಿತು. ಜ್ಯೋತಿಷಿಯೊಡನೆ ವಿಧಿ ಕೇಳಿದಾಗ, ಬಾಣಗಳಲ್ಲಿ ಅಬ್ದುಲ್ಲಾ ಮತ್ತು ಹತ್ತು ಒಂಟೆಗಳ ಹೆಸರು ಬರೆದು ಒಂದನ್ನು ಎತ್ತಬೇಕು, ಎತ್ತಿದ ಬಾಣ ಅಬ್ದುಲ್ಲಾರ ಹೆಸರನ್ನೇ ಸೂಚಿಸಿದರೆ, ಬಲಿ ನೀಡುವುದಕ್ಕೆ ಹತ್ತು ಒಂಟೆಗಳನ್ನು ಸೇರಿಸಬೇಕು, ಅಬ್ದುಲ್ಲಾರ ಹೆಸರು ಬರುವವರೆಗೂ ಹತ್ತು ಒಂಟೆಗಳನ್ನು ಸೇರಿಸುತ್ತಲೇ ಇರಬೇಕು ಎಂದು ಅವಳು ವಿಧಿ ಹೇಳಿದಳು.

ಈ ಘಟನೆಯನ್ನು ದೃಢೀಕರಿಸುತ್ತಾ ಮುಹಮ್ಮದ್, "ನಾನು ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳ ಮಗ" ಎಂದು ಹೇಳಿದ್ದಾಗಿ ವರದಿಯಾಗಿದೆ. ಅದೇ ರೀತಿ ಒಬ್ಬ ಗ್ರಾಮೀಣ ಅರಬ್ಬ ಮುಹಮ್ಮದರ ಬಳಿಗೆ ಬಂದು, "ಓ ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳ ಮಗನೇ!" ಎಂದು ಕರೆದಾಗ ಮುಹಮ್ಮದ್ ಮುಗುಳ್ನಕ್ಕರೇ ವಿನಾ ಅದನ್ನು ನಿರಾಕರಿಸಲಿಲ್ಲ ಎಂದು ವರದಿಯಾಗಿದೆ. ಇಬ್ಬರು ಬಲಿಗೊಡಲಾದ ವ್ಯಕ್ತಿಗಳು ಎಂದರೆ ಮುಹಮ್ಮದ್‌ರ ತಂದೆ ಅಬ್ದುಲ್ಲಾ ಮತ್ತು ಮುಹಮ್ಮದ್‌ರ ಪೂರ್ವಜರಲ್ಲಿ ಸೇರಿದ ಅಬ್ರಹಾಮರ ಮಗ ಇಷ್ಮಾಯೇಲ್ ಎಂದು ಹೇಳಲಾಗುತ್ತದೆ. ಆದರೆ ಈ ವರದಿಗಳು ಅಧಿಕೃತವಲ್ಲ ಮತ್ತು ಇದರಲ್ಲಿ ಹಲವಾರು ನ್ಯೂನತೆಗಳಿರುವ ಕಾರಣ ಇದನ್ನು ನಿಜವೆಂದು ಒಪ್ಪಲಾಗದು ಎಂದು ಅನೇಕ ಹದೀಸ್ ವಿದ್ವಾಂಸರು ಇದನ್ನು ತಿರಸ್ಕರಿಸಿದ್ದಾರೆ.

## ವಿವಾಹ 
ಅಬ್ದುಲ್ಲಾ ಯಸ್ರಿಬ್‌ನ ಮಖ್ಝೂಮ್ ಗೋತ್ರಕ್ಕೆ ಸೇರಿದ ವಹಬ್‌ರ ಪುತ್ರಿ ಆಮಿನರನ್ನು ವಿವಾಹವಾದರು. ಆಮಿನರ ತಂದೆ ವಹಬ್ ಕುರೈಷ್ ಬುಡಕಟ್ಟಿನ ಬನೂ ಝುಹ್ರ ಗೋತ್ರದ ಮುಖಂಡರು. ಇವರಿಬ್ಬರ ವಿವಾಹ ಮಕ್ಕಾದಲ್ಲಿ ನೆರವೇರಿತು.

## ಮರಣ 
ವಿವಾಹವಾದ ಕೆಲವೇ ತಿಂಗಳಲ್ಲಿ ಅಬ್ದುಲ್ಲಾ ವ್ಯಾಪಾರ ನಿಮಿತ್ತ ಸಿರಿಯಾಗೆ ಹೊರಟರು. ಆಗ ಆಮಿನ ಬಸುರಿಯಾಗಿದ್ದರು. ಅಬ್ದುಲ್ಲಾ ದಾರಿ ಮಧ್ಯೆ ಮದೀನದಲ್ಲಿ ಕಾಯಿಲೆ ಬಿದ್ದು ನಿಧನರಾದರು. ಅವರನ್ನು ಮದೀನದ ನಾಬಿಗ ಜುಅದಿ ಎಂಬವರ ಮನೆಯಲ್ಲಿ ದಫನ ಮಾಡಲಾಯಿತು. ಅಬ್ದುಲ್ಲಾ 25ನೇ ವಯಸ್ಸಿನಲ್ಲಿ ನಿಧನರಾದರು ಎಂದು ಹೇಳಲಾಗುತ್ತದೆ. ಹೆಚ್ಚಿನ ಇತಿಹಾಸಕಾರರ ಪ್ರಕಾರ ಮುಹಮ್ಮದ್ ಜನಿಸುವುದಕ್ಕೆ ಎರಡು ತಿಂಗಳು ಮೊದಲು ಅಬ್ದುಲ್ಲಾ ನಿಧನರಾದರು. ಆದರೆ ಕೆಲವರು ಮುಹಮ್ಮದ್ ಹುಟ್ಟಿದ ಎರಡು ತಿಂಗಳುಗಳ ಬಳಿಕ ಮರಣಹೊಂದಿದರೆಂದು ಹೇಳುತ್ತಾರೆ.

## ಉಲ್ಲೇಖಗಳು 
ವರ್ಗ:ಇಸ್ಲಾಂ ಧರ್ಮ
ವರ್ಗ:ಮುಹಮ್ಮದ್‌ರ ಕುಟುಂಬ
ವರ್ಗ:ಮುಹಮ್ಮದ್‌ರ ಪೂರ್ವಜರು

ವರ್ಗ:ಬನೂ ಹಾಶಿಂ ಗೋತ್ರದವರು
ವರ್ಗ:ಅರಬ್ಬರು
ವರ್ಗ:6ನೇ ಶತಮಾನದ ಅರಬ್ಬರು
ವರ್ಗ:ಮಕ್ಕಾದವರು
ಆದಮ್

**ಆದಮ್** ಅಥವಾ **ಅದಾಮ್** (ಆಂಗ್ಲ: Adam - ಅರಬ್ಬಿ آدم - ಹೀಬ್ರೂ אָדָם - ಆರಾಮೆಯಿಕ್ ܐܕܡ - ಗ್ರೀಕ್ Αδάμ) ಇಸ್ಲಾಮಿ, ಕ್ರೈಸ್ತ ಮತ್ತು ಯಹೂದಿ ನಂಬಿಕೆಯ ಪ್ರಕಾರ ಪ್ರಪ್ರಥಮ ಮಾನವ. ಮಾನಕುಲದ ಪಿತಾಮಹ. ದೇವರು ಪ್ರಪ್ರಥಮವಾಗಿ ಸೃಷ್ಟಿಸಿದ ಮನುಷ್ಯ. ತೋರಾ, ಬೈಬಲ್ ಹಳೆಯ ಒಡಂಬಡಿಕೆ ಮತ್ತು ಕುರ್‌ಆನ್‌ನಲ್ಲಿ ಇವರ ಬಗ್ಗೆ ಉಲ್ಲೇಖಗಳಿವೆ. ಅದೇ ರೀತಿ ಮೊರ್ಮೋನಿಯರು ಮತ್ತು ಬಹಾಯಿಗಳ ಪುಸ್ತಕಗಳಲ್ಲೂ ಉಲ್ಲೇಖಗಳಿವೆ.

## ಆದಮ್(ಅ) 
**ಆದಮ್** / **ಆಡಮ್**(ಅ) ಪ್ರಥಮ ಮಾನವರಾಗಿರುವರು. ಅವರು ಮಾನವ ಕುಲದ ಪಿತರಾಗಿರುತ್ತಾರೆ. **ಹವ್ವಾ**(ರ) ಮೊದಲ ಮಾತೆಯಾಗಿರುವರು. ಅವರಿಬ್ಬರನ್ನು ಅಲ್ಲಹನೂ ಸ್ರಷ್ಟಿಸಿ, **ಸ್ವರ್ಗ**ದಲ್ಲಿ ವಾಸಗೊಳಿಸಿದನು. ಅಲ್ಲಿ ಅವರು ಸುಖವಾಗಿ ಜೀವಿಸುತ್ತಿದ್ದರು. ಉತ್ತಮವಾದ ಹಣ್ಣು ಮತ್ತು ಪಾನೀಯಗಳನ್ನು ಅಲ್ಲಾಹನು ಅವರಿಗೆ ನೀಡಿದನು.ಆದರೂ ಒಂದು ವಿಶೇಷ ಮರವನ್ನು ತೋರಿಸುತ್ತಾ, ಅದರ ಹಣ್ಣನ್ನು ತಿನ್ನಬಾರದೆಂದು ಅಲ್ಲಾಹನು ಅವರಿಗೆ ಎಚ್ಚರಿಕೆ ನೀಡಿದ. ಇಬ್ಲೀಸನು ಮನುಷ್ಯನ ವೈರಿಯಾಗಿದ್ದಾನೆ. ಅವನು **ಆದಮ್** ಮತ್ತು **ಹವ್ವಾ**ರನ್ನು ಬೇಟಿಯಾಗಿ "ನೀವು ಆ ಮರದ ಹಣ್ಣನ್ನು ತಿಂದರೆ ಸದಕಾಲ ಇಲ್ಲೇ ಆರಾಮವಾಗಿರಬಹುದು" ಎಂದು ಹೇಳಿದನು. ಅವರು **ಇಬ್ಲೀಸ**ನನ್ನು ಅನುಸರಿಸಿದರು. ಆತನ ಮೋಸಕ್ಕೆ ಒಳಗಾದರು. **ಅಲ್ಲಾಹ**ನು ನಿಷೇದಿಸಿದ ಹಣ್ಣನ್ನು ಅವರು ಕಿತ್ತು ತಿಂದರು. ನಂತರ ತಾವು ಮಾಡಿದ್ದು ತಪ್ಪೆಂದು ಮನವರಿಕೆಯಾಯಿತು. ಇದಕ್ಕಾಗಿ ಅವರು **ಅಲ್ಲಾಹ**ನೊಂದಿಗೆ ಕ್ಷಮೆ ಯಾಚಿಸಿದರು. **ಅಲ್ಲಾಹ**ನು ಅವರ ಪಶ್ಚಾತ್ತಾಪವನ್ನು ಸ್ವೀಕರಿಸಿದನು.
*‘‘ಇನ್ನು, ಓ **ಆದಮ್**, ನೀವು ಮತ್ತು ನಿಮ್ಮ ಪತ್ನಿ **ಸ್ವರ್ಗ**ದಲ್ಲಿ ನೆಲೆಸಿರಿ ಮತ್ತು ನೀವಿಬ್ಬರೂ (ಇಲ್ಲಿ) ನಿಮಗೆ ಇಷ್ಟವಾದುದನ್ನೆಲ್ಲಾ ತಿನ್ನಿರಿ. ಆದರೆ, ಆ ಮರದ ಹತ್ತಿರ ಹೋಗದಿರಿ – (ಹೋದರೆ) ನೀವಿಬ್ಬರೂ ಅಕ್ರಮಿಗಳಾಗುವಿರಿ.’’
*ಕೊನೆಗೆ ಅವರ ಪಾಲಿಗೆ ಗುಪ್ತವಾಗಿದ್ದ ಅವರ ಗುಪ್ತಾಂಗಗಳು ಅವರ (ಪರಸ್ಪರರ) ಮುಂದೆ ಪ್ರಕಟವಾಗಲೆಂದು ಶೈತಾನನು ಅವರಿಬ್ಬರ ಮನದಲ್ಲಿ ಸಂಶಯವನ್ನು ಬಿತ್ತಿದ ನು.‘‘ನಿಮ್ಮ ಒಡೆಯನು ಆ ಮರದಿಂದ ನಿಮ್ಮಿಬ್ಬರನ್ನು ತಡೆದಿರುವುದು ನೀವಿಬ್ಬರೂ **ಮಲಕ್‌**ಗಳಾಗಬಾರದು ಅಥವಾ ಚಿರಂಜೀವಿಗಳಾಗಿ ಬಿಡಬಾರದು ಎಂಬ ಕಾರಣ ಕ್ಕಾಗಿ ಮಾತ್ರ’’ ಎಂದು ಅವನು (ಅವರೊಡನೆ) ಹೇಳಿದನು.ಹಾಗೆಯೇ ಅವನು, ‘‘ಖಂಡಿತವಾಗಿಯೂ ನಾನು ನಿಮ್ಮ ಹಿತೈಷಿ’’ ಎಂದು ಅವರ ಮುಂದೆ ಆಣೆ ಹಾಕಿದನು.
ಕೊನೆಗೆ ಅವನು ಮೋಸದಿಂದ ಅವರನ್ನು ಒಲಿಸಿಕೊಂಡನು ಮತ್ತು ಅವರಿಬ್ಬರೂ ಆ ಮರದ ಫಲವನ್ನು ಸವಿದಾಗ ಅವರ ಗುಪ್ತಾಂಗಗಳು ಅವರ (ಪರಸ್ಪರರ) ಮುಂದೆ ಪ್ರಕಟವಾಗಿ ಬಿಟ್ಟವು ಮತ್ತು ಅವರಿಬ್ಬರೂ ಸ್ವರ್ಗದ ಎಲೆಗಳಿಂದ ತಮ್ಮನ್ನು ಮುಚ್ಚಿಕೊಳ್ಳ ತೊಡಗಿದರು. (ಆಗ) ಅವರ ಒಡೆಯನು ಅವರನ್ನು ಕರೆದು ಹೇಳಿದನು; ನಾನು ನಿಮ್ಮನ್ನು ಆ ಮರದಿಂದ ತಡೆದಿರಲಿಲ್ಲವೇ? ಅಥವಾ **ಸೈತಾನ**ನು ನಿಮ್ಮಿಬ್ಬರ ಪಾಲಿಗೂ ಸ್ಪಷ್ಟ ಶತ್ರುವಾಗಿದ್ದಾನೆಂದು ನಾನು ನಿಮಗೆ ಹೇಳಿರಲಿಲ್ಲವೇ?
*ಅವರಿಬ್ಬರೂ ಹೇಳಿದರು; ನಮ್ಮೊಡೆಯಾ! ನಾವು ನಮ್ಮ ಮೇಲೆಯೇ ಅಕ್ರಮವೆಸಗಿದೆವು. ನೀನು ನಮ್ಮನ್ನು ಕ್ಷಮಿಸದಿದ್ದರೆ ಮತ್ತು ನಮ್ಮ ಮೇಲೆ ಕರುಣೆ ತೋರದಿದ್ದರೆ ನಾವು ಖಂಡಿತ ನಷ್ಟಕ್ಕೊಳಗಾದವರ ಸಾಲಿಗೆ ಸೇರುವೆವು.
*ಅವನು (**ಅಲ್ಲಾಹ**ನು) ಹೇಳಿದನು; ಇಳಿದು ಹೋಗಿರಿ. ನೀವು ಪರಸ್ಪರರ ಪಾಲಿಗೆ ಶತ್ರುಗಳು. ಒಂದು ನಿರ್ದಿಷ್ಟ ಕಾಲದ ತನಕ ನಿಮಗೆ ಭೂಮಿಯಲ್ಲಿ ನೆಲೆ ಇದೆ ಮತ್ತು ಸಾಧನಗಳಿವೆ. ಅದರಲ್ಲೇ ನೀವು ಬದುಕುವಿರಿ, ಅದರಲ್ಲೇ ನೀವು ಸಾಯುವಿರಿ ಮತ್ತು ಅದರೊಳಗಿಂದಲೇ ನಿಮ್ಮನ್ನು ಹೊರತೆಗೆಯಲಾಗುವುದು.**ಆದಮ್**ರ ಸಂತತಿಗಳೇ, ನಿಮಗೆ ನಾವು, ನಿಮ್ಮ ಮಾನದ ಭಾಗಗಳನ್ನು ಮುಚ್ಚುವ ಮತ್ತು ಅಲಂಕಾರವಾಗುವ ಉಡುಗೆಯನ್ನು ಇಳಿಸಿಕೊಟ್ಟಿರುವೆವು.ನಿಜವಾಗಿ **ಧರ್ಮ ನಿಷ್ಠೆ**ಯ ಉಡುಪೇ ಅತ್ಯುತ್ತಮ. ಇದು ಅವರು ಸ್ಮರಿಸುತ್ತಿರಲಿಕ್ಕಾಗಿ ಅಲ್ಲಾಹನು ಒದಗಿಸಿರುವ ಒಂದು ನಿದರ್ಶನ.
***ಆದಮ್**ರ ಸಂತತಿಗಳೇ, **ಶೈತಾನ**ನು ನಿಮ್ಮ ತಂದೆ ತಾಯಿಯನ್ನು **ಸ್ವರ್ಗ**ದಿಂದ ಹೊರ ಹಾಕಿಸಿದಂತೆ (ಹಾಗೂ) ಅವರ ಮೇಲಿಂದ ಅವರ ಉಡುಗೆ ಗಳನ್ನು ಕಳಚಿಸಿ ಅವರ ಮಾನದ ಭಾಗಗಳನ್ನು ಅವರ ಮುಂದೆ ಪ್ರಕಟಪಡಿಸಿದಂತೆ ಅವನು ನಿಮ್ಮನ್ನು ದಾರಿಗೆಡಿಸದಿರಲಿ. ಖಂಡಿತವಾಗಿಯೂ, ಅವನು ಮತ್ತು ಅವನ ಪಂಗಡದವರು, ನಿಮಗೆ ಅವರನ್ನು ನೋಡಲಾಗದ ಕಡೆಯಿಂದ, ನಿಮ್ಮನ್ನು ನೋಡುತ್ತಿರುತ್ತಾರೆ.ನಾವಂತು**ಸೈತಾನ**ರನ್ನು,ವಿಶ್ವಾಸಿಗಳಲ್ಲದವರ ಪೋಷಕರಾಗಿಸಿದ್ದೇವೆ.
[ಕುರಾನ್, 7: 19-28]

ವರ್ಗ:ಇಸ್ಲಾಂ ಧರ್ಮ
ವರ್ಗ:ಇಸ್ಲಾಮೀ ಪ್ರವಾದಿಗಳು
ಶಕ್ತಿ ಪೀಠಗಳು

**ಶಕ್ತಿ ಪೀಠಗಳು** ಹಿಂದೂ ಧರ್ಮದ ಸ್ತ್ರೀ ಪ್ರಧಾನಳಾದ ಮತ್ತು ಶಾಕ್ತ ಪಂಥದ ಮುಖ್ಯ ದೇವತೆಯಾದ ಶಕ್ತಿ ಅಥವಾ ಸತಿಗೆ ಮೀಸಲಿಡಲಾದ ಪೂಜಾ ಸ್ಥಳಗಳು. ಅವು ಭಾರತೀಯ ಉಪಖಂಡದಾದ್ಯಂತ ಹರಡಿವೆ. ಶಕ್ತಿ ದೇವತೆಯು ಆದಿ ಶಕ್ತಿಯ ಪೂರ್ಣಾವತಾರ, ಮತ್ತು ಮೂರು ಮುಖ್ಯ ಅಭಿವ್ಯಕ್ತಿಗಳನ್ನು ಹೊಂದಿದ್ದಾಳೆ, ಶೌರ್ಯ ಹಾಗು ಸಾಮರ್ಥ್ಯದ ದೇವತೆಯಾದ ದುರ್ಗೆ, ದುಷ್ಟ ನಾಶದ ದೇವತೆಯಾದ ಮಹಾಕಾಳಿ, ಮತ್ತು ಔದಾರ್ಯದ ದೇವತೆಯಾದ ಗೌರಿ.

ವರ್ಗ:ಹಿಂದೂ ದೇವಾಲಯಗಳು
ಪರಬ್ರಹ್ಮ

**ಪರಬ್ರಹ್ಮ** ಹಲವುವೇಳೆ "ಅಂತಿಮ ಗುರಿಯ ಹೊಂದುವಿಕೆ"ಗೆ ವೇದಾಂತಿಕ ತತ್ವಶಾಸ್ತ್ರಜ್ಞರಿಂದ ಬಳಸಲಾಗುವ ಒಂದು ಪದ. ಒಬ್ಬನೇ ಒಬ್ಬ ಪರಬ್ರಹ್ಮನಿದ್ದಾನೆ ಮತ್ತು ಎಲ್ಲ ಇತರ ದೇವತೆಗಳು ಈ ಪರಬ್ರಹ್ಮದ ರೂಪಗಳು ಹಾಗೂ ವಿಸ್ತರಣೆಗಳು ಎಂದು ಆದಿ ಶಂಕರರು ಹೇಳಿದ್ದಾರೆ. ಎಲ್ಲ ವೈಷ್ಣವ, ಶೈವ ಮತ್ತು ಇತರ ಪಂಥಗಳು, ಸ್ವಯಂ ಭಗವಾನ್/ಕೃಷ್ಣನಲ್ಲಿರುವಂತೆ, ಈ ಪರಿಕಲ್ಪನೆಗೆ ವ್ಯಕ್ತಿತನವನ್ನು ಆರೋಪಿಸುತ್ತವೆ ಎಂದು ನಂಬಲಾಗಿದೆ.

## ಬಾಹ್ಯ ಸಂಪರ್ಕಗಳು 
* 
* 
* 
* 
* 

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಸ್ವಸ್ತಿಕ

right|thumb
**ಸ್ವಸ್ತಿಕ** (卐) ಅದರ ನಾಲ್ಕು ಬಾಹುಗಳು ೯೦ ಡಿಗ್ರಿಗಳಲ್ಲಿ ಬಾಗಿದ, ಸಾಮಾನ್ಯವಾಗಿ ಒಂದು ಸಮಬಾಹು ಕ್ರಾಸ್ ಆಕಾರದ ರೂಪವನ್ನು ತೆಗೆದುಕೊಳ್ಳುವ ಒಂದು ಸಂಕೇತ. ಸ್ವಸ್ತಿಕ ಆಕಾರದ ಆಭರಣಗಳ ಅತ್ಯಂತ ಮುಂಚಿನ ಪುರಾತತ್ವ ಪುರಾವೆಗಳು ಸಿಂಧೂ ಕಣಿವೆಯ ನಾಗರಿಕತೆ, ಮತ್ತು ಜೊತೆಗೆ ಮೆಡಿಟರೇನಿಯನ್ ಶಾಸ್ತ್ರೀಯ ಪ್ರಾಚೀನತೆ ಹಾಗು ಪ್ರಾಚೀನಶಿಲಾಯುಗದ ಯೂರೋಪ್‍ನ ಕಾಲಮಾನದ್ದೆಂದು ನಿರ್ಧರಿಸಲಾಗಿದೆ. ಟರ್ಕಿಕ್, ಭಾರತ, ಇರಾನ್, ನೇಪಾಳ, ಚೀನಾ, ಜಪಾನ್, ಕೊರಿಯಾ ಮತ್ತು ಯೂರೋಪ್ ಅನ್ನು ಒಳಗೊಂಡಂತೆ ಪ್ರಪಂಚದಾದ್ಯಂತ ವಿವಿಧ ಇತರ ಪ್ರಾಚೀನ ನಾಗರಿಕತೆಗಳಲ್ಲೂ ಸ್ವಸ್ತಿಕಗಳನ್ನು ಬಳಸಲಾಗಿದೆ.

ವರ್ಗ:ಸಂಕೇತಗಳು
ವ್ರತ

ಹಿಂದೂ ಧರ್ಮ ಮತ್ತು ಹಿಂದೂ ಪುರಾಣದ ವಿಷಯದಲ್ಲಿ, **ವ್ರತ** ಪದವು ಒಂದು ಅಥವಾ ಹಲವು ಬಯಕೆಗಳ ಈಡೇರುವಿಕೆಗಾಗಿ ದೈವಿಕ ಆಶೀರ್ವಾದ ಪಡೆಯುವ ದೃಷ್ಟಿಯಿಂದ ಕೆಲವು ಜವಾಬ್ದಾರಿಗಳನ್ನು ನಿರ್ವಹಿಸಲು ಒಂದು ಧಾರ್ಮಿಕ ಆಚರಣೆಯನ್ನು ಸೂಚಿಸುತ್ತದೆ. ವ್ಯುತ್ಪತ್ತಿಯ ದೃಷ್ಟಿಯಿಂದ, ಒಂದು ಸಂಸ್ಕೃತ ಶಬ್ದವಾದ ವ್ರತದ ಅರ್ಥ ಶಪಥ ಮಾಡು ಅಥವಾ ವಚನ ಕೊಡು. ಜೈನ ಧರ್ಮದಲ್ಲಿ, ವ್ರತಗಳು (ಸ್ವಯಂ ನಿಯಂತ್ರಣದ ಅಂಶಗಳು) ಕಾರ್ಯತಃ ಜೈನ ಧರ್ಮದ ಒಳಭಾಗವನ್ನು ರೂಪಿಸುತ್ತವೆ.

ವರ್ಗ:ವ್ರತ
ಅಭಿಷೇಕ

thumb
***ಅಭಿಷೇಕ*** ಪೂಜೆ, ಯಜ್ಞ, ಆರತಿಗೆ ಹೋಲಿಸಬಹುದಾದ ಒಂದು ಸಂಸ್ಕೃತ ಪದ ಮತ್ತು ಇದು: ಭಕ್ತಿ ಕ್ರಿಯೆ, ಜಾರಿಗೆ ತಂದ ಪ್ರಾರ್ಥನೆ, ಸಾಗುವಿಕೆ ವಿಧಿ, ಮತ್ತು/ಅಥವಾ ಧಾರ್ಮಿಕ ವಿಧಿ ಅಥವಾ ಕ್ರಿಯಾವಿಧಿಯನ್ನು ಸೂಚಿಸುತ್ತದೆ. ಅರ್ಥಗಳ ಈ ವ್ಯಾಪ್ತಿಯಲ್ಲಿ, ಅಭಿಷೇಕ ಹಿಂದೂ ಧರ್ಮ, ಬೌದ್ಧ ಧರ್ಮ ಮತ್ತು ಜೈನ ಧರ್ಮದಂತಹ ಎಲ್ಲ ಧಾರ್ಮಿಕ ಮತಗಳಿಗೆ ಸಾಮಾನ್ಯವಾಗಿದೆ. ರಾಜಪ್ರಭುತ್ವದಲ್ಲಿ, ರಾಜಮನೆತನದ ಪಟ್ಟಾಭಿಷೇಕದ ಕಾರ್ಯಕ್ರಮವನ್ನು *ರಾಜ್ಯಾಭಿಷೇಕ*ವೆಂದು ಕರೆಯಲಾಗುತ್ತದೆ. ಅಭಿಷೇಕದಲ್ಲಿ ಹಲವು ಬಗೆಗಳಿವೆ. 
## ಅಭಿಷೇಕದಲ್ಲಿ ಬಳಸುವ ಪದಾರ್ಥಗಳು
*ನೀರು
*ಹಾಲು
*ಜೇನು
*ತುಪ್ಪ
*ಬಾಳೆಹಣ್ಣು
*ಎಳನೀರು

ವರ್ಗ:ಪೂಜೆ
ಪ್ರದಕ್ಷಿಣೆ

right|thumb|ದೇವಾಲಯದ ಸುತ್ತ ಪ್ರದಕ್ಷಿಣೆ ಹಾಕುವುದು
ಪ್ರದಕ್ಷಿಣೆ ಅಥವಾ ಪರಿಕ್ರಮ ಹಿಂದೂ ಅಥವಾ ಬೌದ್ಧ ವಿಷಯದಲ್ಲಿ ಪವಿತ್ರ ಸ್ಥಳಗಳ ಸುತ್ತುವಿಕೆಯನ್ನು ಸೂಚಿಸುತ್ತದೆ. ಸಂಸ್ಕೃತದಲ್ಲಿ **ಪರಿಕ್ರಮ** ಅಂದರೆ "ಯಾವುದನ್ನಾದರೂ ಸುತ್ತುವರೆದಿರುವ ದಾರಿ", ಮತ್ತು ಇದು ಪ್ರದಕ್ಷಿಣೆ ("ಬಲಕ್ಕೆ") ಎಂದೂ ಪರಿಚಿತವಾಗಿದೆ. ಎರಡೂ ಶಬ್ದಗಳನ್ನು ದೇವಸ್ಥಾನದಲ್ಲಿನ ಧಾರ್ಮಿಕ ದೇವತೆಗಳು, ಪವಿತ್ರ ನದಿಗಳು, ಪವಿತ್ರ ಗುಡ್ಡಗಳು ಮತ್ತು ನಿಕಟ ದೇವಾಲಯ ಸಮೂಹದ ಸಂದರ್ಭದಲ್ಲಿ ಬಳಸಲಾಗುತ್ತದೆ ಮತ್ತು ಪ್ರಾರ್ಥನೆಯ ಸಂಕೇತವಾಗಿ ಪರಿಕ್ರಮ ಮಾಡುವುದು ಹಿಂದೂ ಪೂಜೆಯ ಅವಿಭಾಜ್ಯ ಭಾಗವಾಗಿದೆ.

ವರ್ಗ:ಪೂಜೆ
ಪ್ರಸಾದ

**ಪ್ರಸಾದ** ಹಿಂದೂ ಧರ್ಮ ಮತ್ತು ಸಿಖ್ ಧರ್ಮದಲ್ಲಿ ಆರಾಧಕರಿಂದ ಸೇವಿಸಲಾದ ಧಾರ್ಮಿಕ ಅರ್ಪಣೆಯಾದ ಆಹಾರದ ಒಂದು ಭೌತಿಕ ವಸ್ತು. ಅಕ್ಷರಶಃ ಒಂದು ಗೌರವಯುತ ಉಡುಗೊರೆ. ಮೊದಲು ದೇವರು, ಸಂತ, ಅವತಾರನಿಗೆ ಅರ್ಪಿಸಲಾದ ಮತ್ತು ನಂತರ ಅವನ ಅಥವಾ ಅವಳ ಹೆಸರಿನಲ್ಲಿ ಅವರ ಅನುಯಾಯಿಗಳಿಗೆ ಅಥವಾ ಇತರರಿಗೆ ವಿತರಿಸಲಾದ ಯಾವುದಾದರೂ, ಸಾಮಾನ್ಯವಾಗಿ ತಿನ್ನಬಹುದಾದ ಆಹಾರ, ಒಂದು ಶುಭ ಚಿಹ್ನೆಯಾಗಿದೆ.

ವರ್ಗ:ಪೂಜೆ
ಅಲ್-ಮುಹ್ ಮಿನ್

ಅಲ್ ಮುಹ್'ಮಿನ್ ಅಂದರೆ ಎಲ್ಲ ಆಪತ್ತುಗಳಿಂದಲೂ ಯಾತನೆಗಳಿಂದಲೂ ಸುರಕ್ಷಿತವಾಗಿಡುವವನು. ಅವನು ಅಲ್ ಮಲಿಕ್, ಅಲ್ ಕುದ್ದೂಸ್, ಅಸ್ಸಲಾಮ್, ಅಲ್ ಮುಹ್ಮಿನ್… [ಕುರಾನ್: 59: 23]
... ಈ ಎರಡು ಬಣಗಳ ಪೈಕಿ ನಿರ್ಭಯರಾಗಿರಲು ಹೆಚ್ಚು ಅರ್ಹರು ಯಾರು? ನಿಮಗೆ ತಿಳಿದಿದ್ದರೆ (ಹೇಳಿರಿ). ಸತ್ಯವಿಶ್ವಾಸವಿಟ್ಟವರು ಮತ್ತು ತಮ್ಮ ವಿಶ್ವಾಸದಲ್ಲಿ ಅಕ್ರಮವನ್ನು ಬೆರಸಿದವರು ಯಾರೋ ಅವರಿಗೆ ನಿರ್ಭಯತ್ವವಿದೆ. ಸನ್ಮಾರ್ಗ ಪಡೆದವರು ಅವರೇ ಆಗಿರುವರು. [ಕುರಾನ್, 6: 81-82]
ನಿಮ್ಮ ಪೈಕಿ ವಿಶ್ವಾಸವಿಟ್ಟವರು ಮತ್ತು ಸತ್ಕರ್ಮವೆಸಗಿದವರೊಂದಿಗೆ, ಅಲ್ಲಾಹು ಅವರಿಗಿಂತ ಮುಂಚಿನವರಿಗೆ ಭೂಮಿಯಲ್ಲಿ ಪ್ರಾತಿನಿಧ್ಯವನ್ನು ನೀಡುವನು, ಅವರಿಗೆ ಸಂತೃಪ್ತಿಯಿಂದ ನೀಡಿದ ಅವರ ಧರ್ಮದ ವಿಷಯದಲ್ಲಿ ಅವರಿಗೆ ಅಧಿಕಾರವನ್ನು ನೀಡುವನು ಮತ್ತು ಅವರಿಗುಂಟಾದ ಭಯಭೀತಿಯಾ ಬಳಿಕ ಅವರಿಗೆ ನಿರ್ಭಯತ್ವವನ್ನು ಬದಲಿಸಿ ಕೊಡುವನು ಎಂದು ವಾಗ್ದಾನ ಮಾಡಿರುವನು... [ಕುರಾನ್, 24: 55]
... ಇದು ಅಲ್ಲಾಹು ಮತ್ತು ಅವನ ಸಂದೇಶವಾಹಕರು ನಿಮ್ಮೊಂದಿಗೆ ವಾಗ್ದಾನ ಮಾಡಿದ್ದಾಗಿದೆ. ಅಲ್ಲಾಹು ಮತ್ತು ಅವನ ಸಂದೇಶವಾಹಕರು ಸತ್ಯವನ್ನೇ ನೀಡಿದಿರುವರು... [ಕುರಾನ್, 33: 22] 
ನಮ್ಮ ಪ್ರಭೂ ಅಲ್ಲಾಹುವಾಗಿರುವನು ಎಂದು ಹೇಳಿ ತರುವಾಯ ಅಚಲರಾಗಿ ನಿಂತವರು ಯಾರೋ ಅವರಿಗೆ ಯಾವ ಭಯವೂ ಇರಲಾರದು. ಅವರು ದುಃಖಸಬೇಕಾಗಿಯೂ ಬರದು. [ಕುರಾನ್, 46: 13]
**ಅಲ್-ಮುಹೈ ಮಿನ್**

ವರ್ಗ:ಕುರಾನ್
ಪುಷ್ಪಾಂಜಲಿ

thumb
**ಪುಷ್ಪಾಂಜಲಿ** (ಪುಷ್ಪ - ಹೂವು, ಅಂಜಲಿ - ಮಡಚಿದ ಕೈಗಳಿಂದ ಅರ್ಪಣೆ) ಭಾರತೀಯ ದೇವತೆಗಳಿಗೆ ಹೂವುಗಳ ಅರ್ಪಣೆ. ಪುಷ್ಪಾಂಜಲಿ ಒಂದು ಪ್ರದರ್ಶನದಲ್ಲಿನ ಮೊದಲ ನೃತ್ಯ. ಅದು ನೃತ್ಯದ ಅಧಿಪತಿ ನಟರಾಜ, ಗುರು, ಸಂಗೀತಗಾರರು ಮತ್ತು ಪ್ರೇಕ್ಷಕರಿಗೆ ವಂದನೆ.

## ಲಕ್ಷಣಗಳು
#ಸ್ವರ ಅಥವಾ ಶೊಲ್ಕಟ್ಟನ್ನು, ರಾಗ, ತಾಳಕ್ಕೆ ಸರಿಯಾಗಿ ಜೋಡಿಸಿ ಪುಷ್ಪಾಂಜಲಿಯನ್ನು ರಚಿಸಲಾಗುತ್ತದೆ.
#ಕೆಲವು ಪುಷ್ಪಾಂಜಲಿಯಲ್ಲಿ ಸಾಹಿತ್ಯವಿರುತ್ತದೆ. ಸಾಹಿತ್ಯವು ದೇವರ ಕುರಿತು ಇರುತ್ತದೆ.
#ಪುಷ್ಪಾಂಜಲಿಯು ಭಕ್ತಿ ಪ್ರಧಾನವಾಗಿರುತ್ತದೆ.

## ನರ್ತನ ವಿಧಾನ
ನರ್ತಕಿಯರು ಕೈಯಲ್ಲಿ, ಪುಷ್ಪಪುಟ ಹಸ್ತದಲ್ಲಿ ಹೂವನ್ನು ಹಿಡಿದು ರಂಗವನ್ನು ಪ್ರವೇಶಿಸಬೇಕು. ನಂತರ ಹೂವನ್ನು ಹಿಡಿದು ನೃತ್ಯ ಮಾಡುತ್ತಾ, ನಟರಾಜ, ಇಷ್ಟ ದೇವತೆ, ಗುರು-ಹಿರಿಯರಿಗೆ, ರಂಗಮಂಟಪಕ್ಕೆ ಪುಷ್ಪವನ್ನು ಅರ್ಪಿಸಿ ವಂದಿಸಬೇಕು. ಪ್ರತೀ ದೇವರಿಗೂ ಪ್ರತ್ಯೇಕ ಹೂವುಗಳನ್ನು ಅರ್ಪಿಸಬೇಕು ಎಂಬ ನಿಯಮವಿದೆ.

ವರ್ಗ:ನೃತ್ಯ
ಅಗ್ನಿಚಯನ

thumb
**ಅತಿರಾತ್ರ ಅಗ್ನಿಚಯನ** "ರಾತ್ರೋರಾತ್ರಿ ನಿರ್ವಹಿಸಲಾದ ಅಗ್ಗಿಷ್ಟಿಕೆಯ ನಿರ್ಮಾಣ") (ಅಗ್ನಿಯ ಯಜ್ಞವೇದಿಯ ಪೇರಿಸುವಿಕೆ) ಆಧುನಿಕ ಕಾಲದ ಹಿಂದೂ ಧರ್ಮದ ಪೂರ್ವವರ್ತಿಯಾದ ವೈದಿಕ ಧರ್ಮದ ಒಂದು ಶ್ರೌತ ಕ್ರಿಯಾವಿಧಿ ಮತ್ತು ವೈದಿಕ ಆಚರಣಾ ಶ್ರೇಣಿ ವ್ಯವಸ್ಥೆಯ ಪ್ರಕಾರ ಇದನ್ನು ಅತ್ಯಂತ ಶ್ರೇಷ್ಠ ಕ್ರಿಯಾವಿಧಿಯೆಂದು ಪರಿಗಣಿಸಲಾಗುತ್ತದೆ. ಇದು ವಿಶ್ವದ ಅತ್ಯಂತ ಹಳೆಯ ಅಸ್ತಿತ್ವದಲ್ಲಿರುವ ಆಚರಣೆ ಕೂಡ ಆಗಿದೆ. ಇದರ ಮಂತ್ರಗಳು ಮತ್ತು ಬ್ರಾಹ್ಮಣ ಪಠ್ಯಗಳಲ್ಲಿನ ದೇವತಾಶಾಸ್ತ್ರೀಯ ವಿವರಣೆಗಳು ಯಜುರ್ವೇದ ಸಂಹಿತಗಳಲ್ಲಿ (ತೈತ್ತಿರೀಯ, ಕಠ, ವಾಜಸನೇಯಿ) ಪ್ರಮಾಣೀಕರಿಸಲ್ಪಟ್ಟಿವೆ.

ಅಗ್ನಿಹೋತ್ರ ಕಾಣಿಕೆಗಳನ್ನು ಮತ್ತು ಪಾಕ್ಷಿಕ ದಾರಾ-ಪೂರ್ಣಾ-ಮಾಸಾ ಅರ್ಪಣೆಗಳನ್ನು ದಿನಚರಿಯಲ್ಲಿ ಎರಡು ಬಾರಿ ಅರ್ಪಣೆಗಳ ವಾಡಿಕೆಯು ಸ್ಥಾಪಿಸಲಾಯಿತು. ಅಗ್ನಿಸ್ತೋಮ, ಸರಳ ಸೋಮ ಕ್ರಿಯೆಯನ್ನು ನಿರ್ವಹಿಸಲು ಒರ್ವನು ಅರ್ಹನಾಗುತ್ತಾನೆ.  ಅಗ್ನಿಸ್ತೋಮದ ನಂತರ, ಅವನು ಒಂದಕ್ಕಿಂತ ಹೆಚ್ಚು ವ್ಯಾಪಕ ಸೋಮ ಕ್ರಿಯೆಗಳನ್ನು ಹಾಗೂ ಅಗ್ನಿಚಯನ ಕ್ರಿಯೆಗಳನ್ನು ಅರ್ಪಣೆ ಮಾಡಲು ಅರ್ಹನಾಗಿದ್ದಾನೆ. ಅಗ್ನಿಚಯನ ಕ್ರಿಯೆಗಳ್ಳಲ್ಲಿ ವಿವಿಧ ಪ್ರಭೇದಗಳಿವೆ. 

ಅಗ್ನಿಚಯನವು ಆಂಧ್ರ ಪ್ರದೇಶದಲ್ಲಿ ಇಂದಿಗೂ ಮುಂದುವರೆಸಲಾಗಿದೆ. 

ವರ್ಗ:ಹಿಂದೂ ಧರ್ಮದ ಇತಿಹಾಸ
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಧುನಿ

thumb
**ಧುನಿ** (ಹಿಂದೂ ಧರ್ಮ, ಬೌದ್ಧ ಧರ್ಮ, ಜೈನ ಧರ್ಮ, ಇತ್ಯಾದಿಗಳಂತಹ ಧರ್ಮಗಳ ಪ್ರಕಾರ) ನೆಲದಲ್ಲಿನ ಒಂದು ಸೀಳಾಗಿ ಚಿತ್ರಿಸಲಾದ ಒಂದು ಪವಿತ್ರ ತಾಣ. ಈ ಸೀಳು ಯೋನಿ ಮತ್ತು ಉತ್ಪಾದಕ ಅಂಗದ ಸಂಕೇತವಾಗಿದೆ. ಹಾಗಾಗಿ ಒಂದು ಧುನಿಯು ಶಕ್ತಿಗೆ ಸಮರ್ಪಿತವಾದ ಪೂಜಾತಾಣವನ್ನು ಪ್ರತಿನಿಧಿಸುತ್ತದೆ.

ವರ್ಗ:ಯಜ್ಞ
ಕಾಮ್ಯ ಕರ್ಮ

***ಕಾಮ್ಯ ಕರ್ಮಗಳು*** ಒಂದು ನಿರ್ದಿಷ್ಟ ಉದ್ದೇಶಕ್ಕಾಗಿ ನಿರ್ವಹಿಸಲಾದ ಹಿಂದೂ ಧರ್ಮದಲ್ಲಿನ ಕರ್ಮಗಳನ್ನು ಸೂಚಿಸುತ್ತವೆ. *ನಿತ್ಯ ಕರ್ಮಗಳ* ಹಾಗಲ್ಲದೆ, *ಶಾಸ್ತ್ರಗಳು* ಈ ಕ್ರಿಯಾವಿಧಿಗಳ ದೈನಂದಿನ ಅಥವಾ ನಿಯಮಿತ ಆಚರಣೆ ಅಗತ್ಯವೆಂದು ಹೇಳುವುದಿಲ್ಲ. ಅವುಗಳನ್ನು ಸಾಮಾನ್ಯವಾಗಿ ಅವುಗಳ ಉದ್ದೇಶಿತ ಪರಿಣಾಮಗಳ ಸಲುವಾಗಿ ನೆರವೇರಿಸಲಾಗುತ್ತದೆ.

ವರ್ಗ:ಯಜ್ಞ
ಅಗ್ನಿಹೋತ್ರ

thumb
**ಅಗ್ನಿಹೋತ್ರ** ಸಾಂಪ್ರದಾಯಿಕ ಹಿಂದೂ ಸಮುದಾಯಗಳಲ್ಲಿ ನಿರ್ವಹಿಸಲಾಗುವ ಒಂದು ವೈದಿಕ ಯಜ್ಞ. ಇದನ್ನು ಅಥರ್ವವೇದದಲ್ಲಿ (೧೧:೭:೯) ಉಲ್ಲೇಖಿಸಲಾಗಿದೆ ಮತ್ತು ಯಜುರ್ವೇದ ಸಂಹಿತ ಮತ್ತು ಶತಪಥ ಬ್ರಾಹ್ಮಣದಲ್ಲಿ (೧೨:೪:೧) ವಿವರವಾಗಿ ವರ್ಣಿಸಲಾಗಿದೆ. ಈ ಆಚರಣೆಯ ವೈದಿಕ ರೂಪವನ್ನು ಈಗಲೂ ಕೇರಳದ ನಂಬೂದಿರಿ ಬ್ರಾಹ್ಮಣರಿಂದ ನಿರ್ವಹಿಸಲಾಗುತ್ತದೆ.

ವೈದಿಕ ಪರಂಪರೆಯಲ್ಲಿ ಗೃಹಸ್ಥನಿಗೆ ಉಕ್ತನಾಗಿರುವ ನಿತ್ಯಕರ್ಮ. ಯಾವಜ್ಜೀವವೂ ಅಗ್ನಿಹೋತ್ರ ಮಾಡಬೇಕೆಂದು ಶ್ರುತಿಯಿದೆ. ಇದು ಹವಿರ್ಯಜ್ಞಗಳಲ್ಲಿ ಒಂದು. ತುಪ್ಪ ಅಥವಾ ಹಾಲು ಅಥವಾ ಬೇರೆ ಹವಿಸ್ಸನ್ನು ಬೆಳಗ್ಗೆ ಮತ್ತು ಸಂಜೆ ಹೋಮಾಹುತಿ ಕೊಡುತ್ತ ಸತತವೂ ಅಗ್ನಿಯನ್ನು ನಂದದಂತೆ ಸಂರಕ್ಷಿಸಿಕೊಂಡು ಪೂಜೆ ಮಾಡುವುದು ಇದರ ಮುಖ್ಯಾಂಶ.

ನಿತ್ಯವಿಧಿಯಾದ ಅಗ್ನಿಹೋತ್ರದಲ್ಲಿ ಸೂರ್ಯ ಮತ್ತು ಪ್ರಜಾಪತಿಗಳಿಗೆ ಬೆಳಗ್ಗೆಯೂ ಅಗ್ನಿ ಮತ್ತು ಪ್ರಜಾಪತಿಗಳಿಗೆ ಸಂಜೆಯೂ ಪ್ರಾರ್ಥನಾಮಂತ್ರಗಳಿರುತ್ತವೆ. ಇವನ್ನು ಉಪಸ್ಥಾನಮಂತ್ರಗಳೆನ್ನುತ್ತಾರೆ. ವೈದಿಕಧರ್ಮದಲ್ಲಿ ಹೆಚ್ಚಿನ ಅಸ್ಥೆಯಿದ್ದಾಗ ಅಗ್ನಿಹೋತ್ರ ಮನೆ ಮನೆಯಲ್ಲಿಯೂ ಆಚರಣೆಯಲ್ಲಿತ್ತು. ಈಗಲೂ ಅಗ್ನಿಹೋತ್ರಿಗಳು ನಮ್ಮ ನಾಡಿನಲ್ಲಿ ಕೆಲವರು ಸಿಕ್ಕುತ್ತಾರೆ. ಕೃಷ್ಣಯಜುರ್ವೇದದ ತೈತ್ತಿರೀಯಗಳು ಸಂಹಿತೆ, ಬ್ರಾಹ್ಮಣ, ಅರಣ್ಯಕಗಳಲ್ಲಿ ಈ ವಿಷಯ ವಿಸ್ತಾರವಾಗಿ ಬರುತ್ತದೆ.

ವರ್ಗ:ಯಜ್ಞ
ವರ್ಗ:ಧರ್ಮ ಮತ್ತು ನಂಬಿಕೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪುರುಷಮೇಧ

**ಪುರುಷಮೇಧ** (ಪುರುಷ ಅಂದರೆ ವಿಷ್ಣು, ಹಾಗಾಗಿ ಅಕ್ಷರಶಃ ಅರ್ಥ, "ವಿಷ್ಣುವಿಗಾಗಿ ನಡೆಸಲಾಗುವ ಯಜ್ಞ") ಯಜುರ್ವೇದದಲ್ಲಿ ವಿವರಿಸಲಾದ ಒಂದು ವೈದಿಕ ಯಜ್ಞ. ಇದು ವಿಷ್ಣುವನ್ನು ಮೆಚ್ಚಿಸುವುದಕ್ಕೋಸ್ಕರ ನಡೆಸಲಾಗುವ ಒಂದು ಯಜ್ಞ. ಪ್ರಖ್ಯಾತ ಹಿಂದೂ ವಿದ್ವಾಂಸ, ಸ್ವಾಮಿ ಪ್ರಭುಪಾದ ಈ ಕೆಳಗಿನ ಶಬ್ದಗಳಲ್ಲಿ ಯಜ್ಞದಲ್ಲಿನ ಹಿಂಸೆಯನ್ನು ವಿವರಿಸುತ್ತಾರೆ,

“ವೈದಿಕ ಸಾಹಿತ್ಯದಲ್ಲಿ ಯಜ್ಞದಲ್ಲಿ ಪ್ರಾಣಿಬಲಿಯನ್ನು ಸೂಚಿಸಲಾಗುತ್ತದಾದರೂ, ಪ್ರಾಣಿಯನ್ನು ಸತ್ತಿತೆಂದು ಪರಿಗಣಿಸಲಾಗುವುದಿಲ್ಲ. ಬಲಿಯು ಪ್ರಾಣಿಗೆ ಹೊಸ ಜೀವನವನ್ನು ಕೊಡಲು ಆಗಿರುತ್ತದೆ. ಬಲಿಯಲ್ಲಿ ಕೊಲ್ಲಲ್ಪಟ್ಟ ನಂತರ ಕೆಲವೊಮ್ಮೆ ಪ್ರಾಣಿಗೆ ಹೊಸ ಪ್ರಾಣಿ ಜೀವನವನ್ನು ನೀಡಲಾಗುತ್ತದೆ, ಮತ್ತು ಕೆಲವೊಮ್ಮೆ ಪ್ರಾಣಿಯನ್ನು ತಕ್ಷಣ ಮಾನವ ರೂಪಕ್ಕೆ ಬಡ್ತಿ ನೀಡಲಾಗುತ್ತದೆ.”

ವರ್ಗ:ಯಜ್ಞ
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಪ್ರವರ್ಗ್ಯ

ಐತಿಹಾಸಿಕ ವೈದಿಕ ಧರ್ಮದಲ್ಲಿ, **ಪ್ರವರ್ಗ್ಯ** *ಅಗ್ನಿಷ್ಟೋಮ*ಕ್ಕೆ (ಸೋಮ ಆಹುತಿ) ಪರಿಚಯಾತ್ಮಕವಾದ ಒಂದು ಸಮಾರಂಭವಾಗಿತ್ತು, ಮತ್ತು ಇದರಲ್ಲಿ ಮಹಾವೀರ ಅಥವಾ ಘರ್ಮವೆಂಬ ಬಿಸಿ ಪಾತ್ರೆಯಲ್ಲಿ ತಾಜಾ ಹಾಲನ್ನು ಸುರಿದು ಅಶ್ವಿನಿ ದೇವತೆಗಳಿಗೆ ಅರ್ಪಿಸಲಾಗುತ್ತಿತ್ತು. ಈ ಸಮಾರಂಭವನ್ನು ಸರಿಯಾದ ಕ್ರಿಯಾವಿಧಿ ಮೇಲಿನ ತಾಂತ್ರಿಕ ಪಠ್ಯಗಳು, ಬ್ರಾಹ್ಮಣಗಳು, ಆರಣ್ಯಕಗಳು ಮತ್ತು ಶ್ರೌತಸೂತ್ರಗಳಲ್ಲಿ ವಿವರವಾಗಿ ವರ್ಣಿಸಲಾಗಿದೆ. ಸಂಪೂರ್ಣ ಪ್ರವರ್ಗ್ಯ ಕ್ರಿಯಾವಿಧಿಯು ಎರಡು ಪ್ರತ್ಯೇಕ ಭಾಗಗಳನ್ನು ಹೊಂದಿದೆ: ಮಣ್ಣಿನ ಉಪಕರಣಗಳ, ವಿಶೇಷವಾಗಿ ಘರ್ಮ ಅಥವಾ ಮಹಾವೀರದ ತಯಾರಿಕೆ ಮತ್ತು ಕುಲುಮೆಯಿಂದ ಹೊರತೆಗೆದ ತಕ್ಷಣ ಇವುಗಳ ಮೇಲೆ ನಡೆಸಲಾಗುವ ವಿಧಿಗಳು.

ವರ್ಗ:ಯಜ್ಞ
ವರ್ಗ:ಹಿಂದೂ ಕ್ರಿಯಾವಿಧಿಗಳು
ವಿರಾಜ ಹೋಮ

**ವಿರಾಜ ಹೋಮ** ಒಬ್ಬ ಹಿಂದೂ ಭಿಕ್ಷು ಸಂನ್ಯಾಸವನ್ನು ತೆಗೆದುಕೊಳ್ಳುವ ಸಮಾರಂಭಗಳ ಸಂದರ್ಭದಲ್ಲಿ ನಡೆಸಲಾಗುವ ಒಂದು ಹಿಂದೂ ಹೋಮ. ಹಾಗಾಗಿ ವಿರಾಜ ಹೋಮವು ಪೂರ್ಣ ಸಂನ್ಯಾಸ ದೀಕ್ಷೆಯ ಭಾಗವಾಗಿದೆ.

ವರ್ಗ:ಯಜ್ಞ
ಆಚಮನ

**ಆಚಮನ** ಹಿಂದೂ ಸಂಪ್ರದಾಯದಲ್ಲಿನ ಅತ್ಯಂತ ಪ್ರಮುಖ ಕ್ರಿಯಾವಿಧಿಗಳಲ್ಲಿ ಒಂದು. ಅದು ಎಲ್ಲ ದೈಹಿಕ ಹಾಗು ಮಾನಸಿಕ ಅನಾರೋಗ್ಯಗಳನ್ನು ಗುಣಪಡಿಸುತ್ತದೆಂದು ನಂಬಲಾಗಿರುವ ಒಂದು ಪುರುಷ ಶುದ್ಧೀಕರಣ ಕ್ರಿಯಾವಿಧಿ. ಅದನ್ನು ಬಹುತೇಕ ಎಲ್ಲ ಇತರ ಬ್ರಾಹ್ಮಣ ಕ್ರಿಯಾವಿಧಿಗಳ ಮೊದಲು ಮಾಡಲಾಗುತ್ತದೆ.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಕರ್ಮಕಾಂಡ

**ಕರ್ಮಕಾಂಡ** ಭಿಕ್ಷೆಗೆ ಬದಲಾಗಿ ಸ್ವಾಮಿಗಳು ಅಥವಾ ಧಾರ್ಮಿಕ ಬ್ರಾಹ್ಮಣರಿಂದ ಅರ್ಪಿಸಲಾದ ಕ್ರಿಯಾವಿಧಿ ಸೇವೆಗಳನ್ನು ಸೂಚಿಸುತ್ತದೆ.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ನಿತ್ಯ ಕರ್ಮ

**ನಿತ್ಯ ಕರ್ಮ** ಹಿಂದೂಗಳು ಪ್ರತಿದಿನವೂ ಮಾಡಬೇಕಾದ ಕರ್ಮಗಳನ್ನು ಸೂಚಿಸುತ್ತದೆ. ನಿತ್ಯ ಕರ್ಮಗಳನ್ನು ಮಾಡದಿರುವುದು ಪಾಪಕ್ಕೆ ಕಾರಣವಾಗುತ್ತದೆ ಎಂದು ಹಿಂದೂ ಶಾಸ್ತ್ರಗಳು ಹೇಳುತ್ತವೆ. ನಿತ್ಯ ಕರ್ಮಗಳ ಕೆಲವು ಉದಾಹರಣೆಗಳು: ಸ್ನಾನ, ಸಂಧ್ಯಾವಂದನೆ, ದೇವತಾರ್ಚನೆ, ಔಪಾಸನೆ, ಅಗ್ನಿಹೋತ್ರ ಇತ್ಯಾದಿ.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಪಂಚಾಯತನ ಪೂಜೆ

thumb
**ಪಂಚಾಯತನ ಪೂಜೆ** ಹಿಂದೂ ಧರ್ಮದ ಸ್ಮಾರ್ತ ಸಂಪ್ರದಾಯದಲ್ಲಿನ ಪೂಜೆಯ ವ್ಯವಸ್ಥೆ. ಇದನ್ನು ೮ನೇ ಶತಮಾನದ ಹಿಂದೂ ತತ್ವಶಾಸ್ತ್ರಜ್ಞ ಆದಿ ಶಂಕರರು ಪರಿಚಯಿಸಿದರು ಎಂದು ಹೇಳಲಾಗಿದೆ. ಇದು ಐದು ದೇವತೆಗಳ ಪೂಜೆಯನ್ನು ಒಳಗೊಳ್ಳುತ್ತದೆ: ಶಿವ, ವಿಷ್ಣು, ದೇವಿ ಅಥವಾ ದುರ್ಗೆ, ಸೂರ್ಯ ಮತ್ತು ಗಣೇಶ.

ವರ್ಗ:ಹಿಂದೂ ಪೂಜೆ
ಪ್ರಾಣ ಪ್ರತಿಷ್ಠೆ

**ಪ್ರಾಣ ಪ್ರತಿಷ್ಠೆ**ಯು ಒಂದು ಮೂರ್ತಿಯಲ್ಲಿ ನೆಲೆಸಲು ಒಬ್ಬ ದೇವತೆಯನ್ನು ತುಂಬುವ ಅಥವಾ ತರುವ ವಿಧಿ ಅಥವಾ ಸಮಾರಂಭಕ್ಕೆ ಹಿಂದೂ ದೇವತಾಶಾಸ್ತ್ರೀಯ ಪದ. ಗ್ಯಾವಿನ್ ಫ಼್ಲಡ್ ಪ್ರಕಾರ, "ದೇವತೆಯ ಪ್ರಜ್ಞೆ ಅಥವಾ ಶಕ್ತಿಯನ್ನು ತಂದು ದೇವಾಲಯದಲ್ಲಿನ ಮೂರ್ತಿಯನ್ನು ಜಾಗೃತಗೊಳಿಸುವ ಪವಿತ್ರೀಕರಣದ ಒಂದು ಕ್ರಿಯಾವಿಧಿ." ಸಾಂಪ್ರದಾಯಿಕ ಹಿಂದೂ ಧರ್ಮದ ಪ್ರಕಾರ, ಈ ವಿಧಿಯನ್ನು ಸರಿಯಾಗಿ ನಡೆಸಿದ ನಂತರವಷ್ಟೇ ಮೂರ್ತಿಗೆ ಪೂಜೆಯನ್ನು ಮಾಡಬೇಕು.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಅರ್ಚನೆ

:***ಸತ್ಕಾರ** ಲೇಖನಕ್ಕಾಗಿ ಇಲ್ಲಿ ನೋಡಿ.*
**ಅರ್ಚನೆ** ದೇವಸ್ಥಾನದ ಅರ್ಚಕರಿಂದ ಮಾಡಲಾಗುವ ಒಂದು ವಿಶೇಷ, ವೈಯಕ್ತಿಕ, ಸಂಕ್ಷಿಪ್ತ ಪೂಜೆ ಮತ್ತು ಇದರಲ್ಲಿ ವೈಯಕ್ತಿಕ ಮಾರ್ಗದರ್ಶನ ಹಾಗು ಆಶೀರ್ವಾದಗಳನ್ನು ಆವಾಹಿಸಲು ಒಬ್ಬ ಭಕ್ತನ ಹೆಸರು, ಜನ್ಮ ನಕ್ಷತ್ರ ಮತ್ತು ಕುಟುಂಬದ ವಂಶಾವಳಿಯನ್ನು ಪಠಿಸಲಾಗುತ್ತದೆ. ಅರ್ಚನೆ ಪ್ರತಿ ಪೂಜೆಯ ಕೇಂದ್ರ ಭಾಗವಾಗಿರುವ ದೇವರ ಹೆಸರುಗಳನ್ನು ಪಠಿಸುವುದನ್ನೂ ಸೂಚಿಸುತ್ತದೆ. ಇದರ ಸಂಸ್ಕೃತ ಅರ್ಥ "ಗೌರವಿಸುವುದು, ಹೊಗಳುವುದು".
**ಅರ್ಚನೆ** : ಪೂಜ್ಯವಾದ ಒಂದು ವಸ್ತುವಿಗೆ ವಿಧ್ಯುಕ್ತವಾಗಿ ನೀಡುವ ಗೌರವ. ಎಲ್ಲ
ಮತಧರ್ಮಗಳಲ್ಲಿಯೂ ಕಂಡುಬರುವ ಅಂಶ. ಇದು ಮಾನಸಿಕವಾಗಿರಬಹುದು,
ಕಾಯಕವಾಗಿರಬಹುದು. ಒಂದೊಂದು ಮತಧರ್ಮದಲ್ಲಿ ಒಂದೊಂದು ರೀತಿಯ
ಅರ್ಚನಾವಿಧಿ ಇದೆ, ಪೂಜ್ಯಭಾವವನ್ನು ತೋರಿಸುವ ಅನೇಕ ಪ್ರಕಾರಗಳಿವೆ. ಈ ಪ್ರಕಾರಗಳು
ವಿವಿಧವಾದರೂ ಇವೆಲ್ಲದರ ಹಿಂದೆ ಇರುವ ಮನೋಭಾವ ಒಂದೇ. ವರ್ಷಿಪ್, ಆರಾಧನೆ,
ಪೂಜೆ ಇವಲ್ಲ ಸಮಾನಾರ್ಥಕ ಪದಗಳು.
ಮತಧರ್ಮಗಳಿಗೆ ಸಂಬಂಧಿಸಿದ ಆಚಾರ ಅನುಷ್ಠಾನಗಳಲ್ಲಿ ಪೂಜಾವಿಧಾನಗಳು
ಪ್ರಮುಖ ಪಾತ್ರವಹಿಸಿವೆ. ಇವುಗಳಲ್ಲಿ ಕೆಲವು ಪುರೋಹಿತರ ಮೂಲಕ ನಡೆಸುವಂಥವು. 
ಯಜ್ಞ ಯಾಗಾದಿಗಳು, ವ್ರತೋಪವಾಸಗಳು, ಉತ್ಸವಗಳು, ವಿಗ್ರಹಾರಾಧನೆ ಇವೆಲ್ಲವೂ
ಪೂಜೆಯ ಅಥವಾ ಅರ್ಚನೆಯ ಅಂಗಗಳು. ಪತ್ರಪುಷ್ಪಫಲಗಳ ನಿವೇದನೆಯೂ ಇದರ
ಒಂದು ಅಂಗ. ತೀರ್ಥಪ್ರಸಾದ ವಿನಿಯೋಗ ಮತ್ತೊಂದು ಅಂಗ. ಗಂಟೆ ಬಾರಿಸುವುದು,
ವೇದಘೋಷ, ವಾದ್ಯ ಸಂಗೀತ ಇವೂ ಅನೇಕ ಸಲ ಅರ್ಚನೆಯ ಅಂಗವಾಗುತ್ತವೆ.
ಇವೆಲ್ಲದರ ಉದ್ದೇಶ ಭಕ್ತವೃಂದದ ಭಕ್ತಿಯನ್ನು ವೃದ್ಧಿ ಮಾಡುವುದಾಗಿದೆ, ಅವರ ಆಧ್ಯಾತ್ಮಿಕ
ಜೀವನವನ್ನು ಪೂರ್ತಿಗೊಳಿಸುವುದಾಗಿದೆ.
ಮನೆ ಮನೆಗಳಲ್ಲಿನ ದೇವಮಂದಿರಗಳಲ್ಲಿ ಪೂಜೆ ಮಾಡುವುದು ಒಂದು ಬಗೆಯಾದರೆ
ಸಾರ್ವಜನಿಕ ದೇವಾಲಯಗಳಲ್ಲಿ ಎಲ್ಲರೊಂದಾಗಿ ಪೂಜೆ ಮಾಡುವುದು ಮತ್ತೊಂದು
ಬಗೆ. ಮಸೀದಿ, ಚರ್ಚು, ಮಂದಿರಗಳು, ವಿಹಾರಗಳು, ಯಾತ್ರಾಸ್ಥಳಗಳಲ್ಲಿನ ಪ್ರಸಿದ್ಧದೇವಾಲ
ಯಗಳು ಅರ್ಚನೆ, ಆರಾಧನೆಗಳ ಸ್ಥಾನಗಳಾಗಿಬೆಳಗುತ್ತಿವೆ. ಪಕ್ಷೋತ್ಸವ, ಮಾಸೋತ್ಸವ,
ವರ್ಷೋತ್ಸವಗಳೂ ನಡೆಯುತ್ತವೆ. ದೂರದಿಂದ ಯಾತ್ರಾರ್ಥಿಗಳು ಅಲ್ಲಿಗೆ ಬಂದು
ಆರಾಧನೆಯಲ್ಲಿ ಭಾಗವಹಿಸುತ್ತಾರೆ, ಹರಿಕಥೆಗಳನ್ನು ಶ್ರವಣ ಮಾಡುತ್ತಾರೆ. ಪುಣ್ಯತೀರ್ಥಗಳಲ್ಲಿ
ಮಿಂದು ಪೂತರಾದೆವೆಂದುಕೊಳುತ್ತಾರೆ. ಹೀಗೆ ಮನೋರಂಗದಲ್ಲಿ ನೆಲೆಸಿರುವ ಪೂಜ್ಯ
ಭಾವಕ್ಕೆ ಬಾಹ್ಯಾಚರಣೆಯ ರೂಪವನ್ನು ಕೊಡುವಂಥದು ಅರ್ಚನೆ. ಅಂತಿಮವಾಗಿ
ಅರ್ಚನೆಯ ನೆಲೆ ಕೇವಲ ಮಾನಸಿಕವಾಗಬಹುದು.
 ಆತ್ಮಾತ್ವಂ ಗಿರಿಜಾಮತಿಃ ಪರಿಜನಾಃ ಪ್ರಾಣಃ ಶರೀರಂ ಗೃಹಂ
 ಪೂಜಾ ತೇ ವಿಷಯೋಪಭೋಗರಚನಾ ನಿದ್ರಾ ಸಮಾಧಿಸ್ಥಿತಿಃ
 ಸಂಚಾರಃ ಪದಯೋಃ ಪ್ರದಕ್ಷಿಣ ವಿಧಿಃ ಸ್ತೋತ್ರಾಣಿ ಸರ್ವಾಗಿರೋ
 ಯದ್ಯತ್ಕರ್ಮ ಕರೋಮಿ ತತ್ತದಖಿಲಂ ಶಂಭೋ ತವಾರಾಧನಂ
-ಎಂದು ಮೊದಲಾಗುವ ಪ್ರಸಿದ್ಧ ಸ್ತೋತ್ರ ಮಾನಸಪೊಜೆಯ ಚಿತ್ರವನ್ನು ಬಹು ಚೆನ್ನಾಗಿ ಕೊಡುತ್ತದೆ. ಹೃದಯಕಮಲದಲ್ಲಿ ನೆಲೆಸಿರುವ ಪರಮಾತ್ಮನನ್ನು ಮಾನಸಿಕವಾಗಿ ಧ್ಯಾನಿಸಿ ಪೊಜೆಸುವ ವಿಧಾನವನ್ನು ಶಂಕರಾಚಾರ್ಯರೇ ಅದಿಯಾಗಿ ಎಲ್ಲ ವಿಭೂತಿ ಪುರುಷರು ಅನುಸರಿಸಿದ್ದಾರೆ, ಬೋಧಿಸಿದ್ದಾರೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಕ್ರೇಜಿ ಕಪಲ್ಸ್

ಕ್ರೇಜಿ ಕಪಲ್ಸ್ ಜೀ ಕನ್ನಡವಾಹಿನಿ ರಿಯಾಲಿಟಿ ಶೋ
‍‍‍

ವರ್ಗ:ಕಿರುತೆರೆ ಧಾರಾವಾಹಿಗಳು
ಉಪಾಕರ್ಮ

**ಉಪಾಕರ್ಮ** "ಆರಂಭ" ಬ್ರಾಹ್ಮಣ ವರ್ಣದ ಆಧುನಿಕ ಹಿಂದೂಗಳಿಂದ ಆಚರಿಸಲ್ಪಡುವ ಒಂದು ವೈದಿಕ ಕ್ರಿಯಾವಿಧಿ. ಈ ಕ್ರಿಯಾವಿಧಿಯನ್ನು ದೈನಂದಿನ ಸಂಧ್ಯಾವಂದನೆ ಮಾಡುವ ಆರ್ಯ ವೈಶ್ಯ ಸಮುದಾಯದವರೂ ಆಚರಿಸುತ್ತಾರೆ. ಉಪಾಕರ್ಮವನ್ನು ವರ್ಷಕ್ಕೆ ಒಂದು ಸಾರಿ ಶ್ರಾವಣ ಅಥವಾ ಧನಿಷ್ಠಾ ನಕ್ಷತ್ರದಲ್ಲಿ ನಡೆಸಲಾಗುತ್ತದೆ ಮತ್ತು ಇದರಲ್ಲಿ ಬ್ರಾಹ್ಮಣರು ಶಾಸ್ತ್ರೋಕ್ತವಾಗಿ ತಮ್ಮ ಉಪನಯನದ ದಾರವನ್ನು ಬದಲಿಸುತ್ತಾರೆ ಜೊತೆಗೆ ಸಂಬಂಧಿತ ಶ್ರೌತ ಕ್ರಿಯಾವಿಧಿಗಳು ಇರುತ್ತವೆ ಮತ್ತು ವೈದಿಕ ಶ್ಲೋಕಗಳನ್ನು ರಚಿಸಿದರು ಎಂದು ಹಿಂದೂಗಳು ನಂಬುವ ಋಷಿಗಳಿಗೆ ಶ್ರಾದ್ಧ ತರ್ಪಣಗಳನ್ನು ಕೊಡುತ್ತಾರೆ.
## ಉಪಾಕರ್ಮ ವಿಧಿ
ವಿಧಿವತ್ತಾಗಿ ವೇದವನ್ನು ಅಧ್ಯಯನ ಮಾಡಲು ಪ್ರಾರಂಭಿಸುವುದು. ವೇದಾಧಿಕಾರಿಗಳಾದ ಬ್ರಾಹ್ಮಣ ಕ್ಷತ್ರಿಯ ವೈಶ್ಯ ಈ ಮೂರು ವರ್ಣದವರಿಗೂ ವಿಹಿತವಾಗಿದೆ. ಉಪನಯನಾನಂತರದಲ್ಲಿ ಮೊಟ್ಟ ಮೊದಲು ವೇದಾಧ್ಯಯನಕ್ಕೆ ಪ್ರಾರಂಭಿಸುವುದು ಪ್ರಥಮೋಪಾಕರ್ಮ. ಅಧ್ಯಯನ ಮಾಡಲು ಪ್ರಾರಂಭಿಸುವುದಕ್ಕೆ ಮೊದಲು ಹೋಮಮಾಡಿ ಆ ಅಗ್ನಿ ಸನ್ನಿಧಿಯಲ್ಲಿ ವೇದಾಧ್ಯಯನಕ್ಕೆ ಉಪಕ್ರಮಿಸಬೇಕು. ಪ್ರತಿವರ್ಷದಲ್ಲೂ ಶ್ರಾವಣ ಮಾಸದ ಹುಣ್ಣಿಮೆಯಲ್ಲಿ ಯಜುರ್ವೇದಿಗಳೂ ಇದೇ ತಿಂಗಳಿನ ಶ್ರವಣನಕ್ಷತ್ರದಲ್ಲಿ ಋಗ್ವೇದಿಗಳೂ ಹುಣ್ಣಿಮೆಯಲ್ಲೇ ಅಥರ್ವಣವೇದಿಗಳೂ ಉಪಾಕರ್ಮ ಮಾಡಬೇಕೆಂದು ವಿಹಿತವಾಗಿದೆ. ಶ್ರಾವಣ ಹುಣ್ಣಿಮೆ ಅಥವಾ ಶ್ರವಣನಕ್ಷತ್ರದ ದಿವಸ ಚಂದ್ರಗ್ರಹಣ ಸಂಭವಿಸಿದರೆ ಅಥವಾ ಸಿಂಹ ಸಂಕ್ರಮಣವಾದರೆ ಆ ದಿವಸ ಗ್ರಹಣ ಅಥವಾ ಸಂಕ್ರಮಣ ದುಷ್ಟವಾಗುವುದರಿಂದ ಆ ಕಾಲವನ್ನು ಬಿಟ್ಟು ಆಷಾಢ ಶುಕ್ಲ ಪುರ್ಣಿಮಾ ಅಥವಾ ಭಾದ್ರಪದಶುಕ್ಲ ಪುರ್ಣಿಮಾ ದಿವಸ ಯಜುರ್ವೇದಿಗಳೂ ಶುಕ್ಲಪಂಚಮಿ ಅಥವಾ ಹಸ್ತನಕ್ಷತ್ರದಲ್ಲಿ ಋಗ್ವೇದಿಗಳೂ ಶ್ರಾವಣಮಾಸ ಅಧಿಕ ಬಂದರೆ ನಿಜಶ್ರಾವಣಮಾಸದಲ್ಲಿ ಮಾಡಬೇಕು. ಅಧಿಕ ಶ್ರಾವಣದಲ್ಲೇ ಮಾಡುವ ಪದ್ಧತಿ ಕೆಲವರಲ್ಲಿ ಮಾತ್ರ ಇದೆ. ಗುರು, ಶುಕ್ರರು ಅಸ್ತರಾಗಿದ್ದಾಗ ಪ್ರಥಮೋಪಾಕರ್ಮ ಕೂಡದು. ಉಪಾಕರ್ಮಾನಂತರ ಐದು ತಿಂಗಳಕಾಲ ಶುಕ್ಲಪಕ್ಷದ ದಿವಸಗಳಲ್ಲಿ ವೇದಾಧ್ಯಯನವನ್ನೂ ಕೃಷ್ಣಪಕ್ಷದ ದಿವಸಗಳಲ್ಲಿ ಶಾಸ್ತ್ರಾಧ್ಯಯನವನ್ನೂ ಮಾಡಬೇಕು. ಶ್ರಾವಣದಲ್ಲಿ ಪ್ರಾರಂಭಿಸುವ ವೇದಾಧ್ಯಯನವನ್ನು ಪುಷ್ಯಮಾಸ ಶುಕ್ಲಪಕ್ಷದಲ್ಲಿ ಮುಕ್ತಾಯ ಮಾಡಬೇಕು. ಈ ಮುಕ್ತಾಯಕ್ಕೆ ಉತ್ಸರ್ಜನ  ಎಂದು ಹೆಸರು. ಉತ್ಸರ್ಜನಾನಂತರ ಮತ್ತೆ ಶ್ರಾವಣದಲ್ಲಿ ಅಧ್ಯಯನವನ್ನು ಪ್ರಾರಂಭಿಸುವುದು ನಿತ್ಯೋಪಾಕರ್ಮ. ಇದಕ್ಕೆ ಗುರು ಶುಕ್ರಾಸ್ತಾದಿದೋಷಗಳಿಲ್ಲ. ಈ ಸಮಾರಂಭವನ್ನು ಜನಿವಾರದ ಹಬ್ಬ ಎಂದು ಕರೆಯುವುದೂ ಕೆಲವರಲ್ಲಿ ರೂಢಿಯಲ್ಲಿದೆ.

ವರ್ಗ:ಹಿಂದೂ ಕ್ರಿಯಾವಿಧಿಗಳು
ಹಿಂದೂ ಧರ್ಮದಲ್ಲಿ ಪ್ರಾರ್ಥನೆ

**ಪ್ರಾರ್ಥನೆ** ಅಥವಾ **ಪೂಜೆ** ಹಿಂದೂ ಧರ್ಮದ ಒಂದು ಅವಿಭಾಜ್ಯ ಭಾಗವೆಂದು ಪರಿಗಣಿಸಲ್ಪಟ್ಟಿದೆ. ಮಂತ್ರಗಳ ಪಠಣ ಹಿಂದೂ ಧರ್ಮದಲ್ಲಿ ಪೂಜೆಯ ಅತ್ಯಂತ ಜನಪ್ರಿಯ ರೂಪವಾಗಿದೆ. ಯೋಗ ಮತ್ತು ಧ್ಯಾನಗಳೂ ದೇವರ ಕಡೆಗೆ ಮಾಡುವ ಭಕ್ತಿಪೂರ್ವಕ ಸೇವೆಯ ರೂಪವೆಂದು ಪರಿಗಣಿಸಲ್ಪಟ್ಟಿದೆ.
## ನೋಡಿ
*ಬದುಕು ಮತ್ತು ಪ್ರಾರ್ಥನೆ.

ವರ್ಗ:ಹಿಂದೂ ಪ್ರಾರ್ಥನೆ ಮತ್ತು ಧ್ಯಾನ
ಅಜಪ ಜಪ

ಜಪ ಎಂದರೆ ಒಂದು ಮಂತ್ರವನ್ನು ಪುನರಾವರ್ತಿಸುವುದು ಅಥವಾ ನೆನಪಿಸಿಕೊಳ್ಳುವುದು, ಮತ್ತು ***ಅಜಪ ಜಪ*** ಎಂದರೆ ಮಂತ್ರದ ನಿರಂತರ ಅರಿವು, ಅಥವಾ ಅದು ಏನನ್ನು ಪ್ರತಿನಿಧಿಸುತ್ತದೋ ಅದರ ಅರಿವು. ಅಜಪ ಜಪ ಪದದ ಅ ಅಕ್ಷರದ ಅರ್ಥ ಇಲ್ಲದೆಯೇ. ಹಾಗಾಗಿ, ಅಜಪ ಜಪವು ಮಂತ್ರವನ್ನು ಪುನರಾವರ್ತಿಸಲು ಸಾಮಾನ್ಯವಾಗಿ ಅಗತ್ಯವಿರುವ ಮಾನಸಿಕ ಶ್ರಮವಿಲ್ಲದೆಯೇ ಜಪದ ಅಭ್ಯಾಸ.

ವರ್ಗ:ಹಿಂದೂ ಪ್ರಾರ್ಥನೆ ಮತ್ತು ಧ್ಯಾನ
ಬಾರತದ ಮಾರುಕಟ್ಟೆ ಬಂಡವಾಳ

## ಭಾರತದ ಮಾರುಕಟ್ಟೆ ಬಂಡವಾಳ 
::೨೦೧೪ ಫೆಬ್ರವರಿ ೧೮ (ಕೆಬಿಕೆ ಇನ್ ಫೋ ಗ್ರಾಫಿಕ್ಸ / 2014 Feb 18 KBK INFO GRAFIX)
ಮಾರುಕಟ್ಟೆ ಬಂಡವಾಳ -- ಗಳಿಕೆ +/ - ನಷ್ಟ 
:ಟಿ.ಸಿ.ಎಸ್ -೪೩೧೯೬೧.೯೦ ಕೋಟಿ ರೂ.ತಾತಾ ಸಮೂಹ : +೭,೬೫೮.೫೧ ಕೋಟಿ ರೂ.
:ಆರ್. ಐ. ಎಲ್ ;--೨,೬೨,೧೮೫.೩೯ ------(-)೩,೨೯೬.೩೦
:ಐ.ಟಿ.ಸಿ. : ---೨,೫೨,೨೩೧.೫೩ --------(-)೧೬೯೬.೦೭
:ಒ.ಎನ.ಜಿಸಿ. :---೨,೩೬,೯೦೧.೨೪---------( +)೯೪೧.೧೦
:ಇ ನ್ ಫೋ ಸಿ ಸ್  --:೨,೧೫,೪೩೭.೬೨ --+೬೦೯೨.೬೯ :(2,15,437.62 --+6092.69)
:ಎಚ್ ಡಿ.ಎಫ್.ಸಿ.ಬ್ಯಾಂಕ್ -----:೧,೫೯,೩೦೬.೦೨ ----+೫೫೨೩.೪೭-(1,59,306.02 --+5523.47)
:ಸಿ.ಐ. ಎಲ್. --------:೧,೫೮,೬೬೬.೯೬-- (-) ೫೯೦೫.೮೦(1,58,666.96--(-) 5905.80) 
:ವಿಪ್ರೋ   ; -----:೧೪೦೯೭೮೫.೮೭ ----  +೧೯೨೩.೨೧-(1409785.87 --+1923.21)
:ಟಾಟಾ ಮೋಟಾರ‍್ಸ್ ------:೧,೨೭,೪೪೦.೪೭ ---+೨೫೧೦.೫೧-(1,27,440.47 --+2510.51)
:ಸನ್ ಫಾರ್ಮಾ -------:೧೨೭೨೩೩. +೧೧೦೮.೧೦-(1,27,233 --+1108.10)
 
## ನೋಡಿ 
ಬಂಡವಾಳ
## ಆಧಾರ 
ಮಾರ್ಕೆಟ್ ವರದಿ ಪ್ರಜಾವಾಣಿ ೨೪-೨-೨೦೧೪

ವರ್ಗ:ಅರ್ಥಶಾಸ್ತ್ರ
ವರ್ಗ:ವಾಣಿಜ್ಯ ಹಾಗು ವ್ಯಾಪಾರ
ಸಚ್ಚಿದಾನಂದ ವಾತ್ಸಾಯನ

**ಸಚ್ಚಿದಾನಂದ ವಾತ್ಸಾಯನ**(7 ಮಾರ್ಚಿ 1911 – 4 ಎಪ್ರಿಲ್ 1987) "ಆಜ್ನೇಯ" ಎಂಬ ಕಾವ್ಯ ನಾಮದಿಂದ ಪ್ರಸಿದ್ಧರಾದ ಹಿಂದಿ ಕವಿ,ಬರಹಗಾರ.ಇವರಿಗೆ ೧೯೭೮ರಲ್ಲಿ ಜ್ಞಾನಪೀಠ ಪ್ರಶಸ್ತಿ ಸಂದಿದೆ.ಇವರು ಉತ್ತರಪ್ರದೇಶದ ದೇವೊರಾ ಜಿಲ್ಲೆಯ ಕುಶಿನಗರ ಎಂಬಲ್ಲಿ ಜನಿಸಿದರು.
## ಬಾಹ್ಯ ಸಂಪರ್ಕಗಳು
* Agyeya at Gadya Kosh (Online Encyclopedia of Hindi Literature) 
*Poems of Sachchidananda Hirananda Vatsyayan at Kavita Kosh 

ವರ್ಗ:ಕವಿಗಳು
ವರ್ಗ:ಹಿಂದಿ ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ನರೇಶ್ ಮೆಹ್ತಾ

**ನರೇಶ್ ಮೆಹ್ತಾ** ಜ್ಞಾನಪೀಠ ಪ್ರಶಸ್ತಿ ವಿಜೇತ ಹಿಂದಿ ಸಾಹಿತಿ. ಅವರ ಹೆಸರಿನಲ್ಲಿ ಕಾವ್ಯದಿಂದ ನಾಟಕಗಳವರೆಗೆ ೫೦ ಕ್ಕೂ ಹೆಚ್ಚು ಕೃತಿಗಳು ಪ್ರಕಟವಾಗಿವೆ. ಇವರಿಗೆ ೧೯೮೮ರಲ್ಲಿ ಅವರ ಕವನ ಸಂಕಲನ ಅರಣ್ಯಕ್ಕಾಗಿ ಹಿಂದಿಯಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಮತ್ತು ೧೯೯೨ ರಲ್ಲಿ ಜ್ಞಾನಪೀಠ ಪ್ರಶಸ್ತಿ ಲಭಿಸಿದೆ.
 
## ಜನನ
ನರೇಶ್ ಮೆಹ್ತಾ ರವರು ೧೫ ಫೆಬ್ರವರಿ ೧೯೨೨ ರಂದು ಮಧ್ಯಪ್ರದೇಶದ ಶಾಜಾಪುರದಲ್ಲಿ ಜನಿಸಿದರು.

## ಪ್ರಮುಖ ಕೃತಿಗಳು
*ಅರಣ್ಯ 
*ಉತ್ತರ್ ಕಥಾ (೧೯೮೨)
*ಏಕ್ ಸಮರ್ಪಿತ್ ಮಹಿಳಾ (೧೯೬೭) 
*ಚೈತ್ಯಾ (೧೯೯೩) 
*ಪ್ರತಿ ಶ್ರುತಿ 
*ದೊ ಏಕಾಂತ್ (೧೯೬೬)
*ಬೋಲ್ನೇ ದೊ ಚೀದ್ ಕೊ (೨೦೧೪)
*ಪ್ರಥಮ್ ಫಾಲ್ಗುಣ್ (೧೯೬೮)
*ದೇಖ್ನಾ ಏಕ್ ದಿನ್ (೨೦೧೪)
*ಉತ್ಸವ (೨೦೧೪)
*ಕಿತ್ನಾ ಅಕೇಲಾ ಆಕಾಶ್
*ಆಖಿರ್ ಸಮುದ್ರ್ ಸೆ ತಾತ್ಪರ್ಯ

## ಪ್ರಶಸ್ತಿಗಳು
*ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ - ೧೯೮೮ 
*ಜ್ಞಾನಪೀಠ ಪ್ರಶಸ್ತಿ - ೧೯೯೨

## ಉಲ್ಲೇಖಗಳು
ವರ್ಗ:ಹಿಂದಿ ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಕುವಂರ ನಾರಾಯಣ

**ಕುವಂರ ನಾರಾಯಣ** (ಜನನ ೧೯ ಸೆಪ್ಟೆಂಬರ್ ೧೯೨೭)    ಜ್ಞಾನಪೀಠ ಪ್ರಶಸ್ತಿ ಪಡೆದ ಹಿಂದಿ ಕವಿ.ಇವರಿಗೆ ಹಿಂದಿ ಸಾಹಿತ್ಯಕ್ಕೆ ಇವರು ನೀಡಿದ ಕೊಡುಗೆಗಾಗಿ ೨೦೦೫ರಲ್ಲಿ ಜ್ಞಾನಪೀಠ ಪ್ರಶಸ್ತಿ ದೊರೆತಿದೆ.
## ಉಲ್ಲೇಖಗಳು
ವರ್ಗ:ಹಿಂದಿ ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಪುತ್ರಕಾಮೇಷ್ಟಿ

thumb
**ಪುತ್ರಕಾಮೇಷ್ಟಿ** ಒಂದು ಮಗುವನ್ನು ಹೊಂದುವ ಸಲುವಾಗಿ ಹಿಂದೂಧರ್ಮದಲ್ಲಿ ನಡೆಸಲಾಗುವ ಒಂದು ವಿಶೇಷ ಯಜ್ಞ. ಅದು ಒಂದು ಕಾಮ್ಯ ಕರ್ಮ. ರಾಮಾಯಣದಲ್ಲಿ, ವಸಿಷ್ಠ ಋಷಿಯ ಶಿಫಾರಸಿನ ಮೇಲೆ, ಅಯೋಧ್ಯೆಯ ದಶರಥ ರಾಜನು ಯಜುರ್ವೇದದಲ್ಲಿ ನಿಷ್ಣಾತರಾಗಿದ್ದ ಋಷ್ಯಶೃಂಗ ಮುನಿಯ ಮೇಲ್ವಿಚಾರಣೆಯಲ್ಲಿ ಪುತ್ರಕಾಮೇಷ್ಟಿ ಯಜ್ಞವನ್ನು ನೆರವೇರಿಸಿದನು.
ಮಕ್ಕಳು ಹುಟ್ಟಲು ಪ್ರತಿಬಂಧಕವಾದ ಸಕಲ ದುರಿತ ನಿವಾರಣೆಗಾಗಿ ಮೊದಲು ಭಗವದಂಗ ಭೂತ ಬ್ರಹ್ಮಾದಿ ದೇವತಾರಾಧನೆ ಮಾಡಿದ ಬಳಿಕ ಅಶ್ವಮೇಧ ಯಾಗವನ್ನು ಮಾಡಿ ಅನಂತರ ಸಾಕ್ಷಾದ್ಭಗವದಾರಾಧನಾ ರೂಪ ಪುತ್ರ ಪ್ರಾಪ್ತಿ ಕರಣವಾದ ಈ ಇಷ್ಟಿಯನ್ನು ದಶರಥ ಮಾಡಿದಾಗ ಅಗ್ನಿ ಪ್ರತ್ಯಕ್ಷನಾಗಿ ಪಾಯಸವನ್ನು ತಂದುಕೊಟ್ಟ. ಅದನ್ನು ದಶರಥನ ಮೂವರು ಪತ್ನಿಯರೂ ಭಕ್ತಿಯಿಂದ ಸ್ವೀಕರಿಸಿ ಗರ್ಭವತಿಯರಾಗಿ ಮಕ್ಕಳನ್ನು ಪಡೆದರು.
ಊರ್ವನ ಮಗ ಔರ್ವನಿಗೆ ಮಕ್ಕಳಿರಲಿಲ್ಲ. ತನಗೆ ಪುತ್ರನನ್ನು ಕೊಡುವಂತೆ ಆತ ಅತ್ರಿ ಮಹರ್ಷಿಗಳನ್ನು ಯಾಚಿಸುತ್ತಾನೆ. ಅತ್ರಿ ತನ್ನ ಸಂತಾನವನ್ನು ಆತನಿಗೆ ಕೊಡುತ್ತಾನೆ. ಇದರಿಂದ ಅತ್ರಿ ಸಂತಾನರಹಿತನಾಗಿದ್ದು ಮಾತ್ರವಲ್ಲದೆ ವೀರ್ಯರಹಿತನೂ ಆಗುತ್ತಾನೆ. ಸಂತಾನೋತ್ಪತ್ತಿ ಸಾಮಥ್ರ್ಯರಹಿತನೂ ಯಾವ ಇತರ ಕೆಲಸ ಮಾಡಲು ಅಸಮರ್ಥನೂ ಆದುದನ್ನು ಮನಗಂಡ ಅತ್ರಿ ಪ್ರಜೋತ್ಪಾದನ ಸಾಮಥ್ರ್ಯ ಪ್ರಾಪ್ತಿಗಾಗಿ ಚತೂರಾತ್ರವೆಂಬ ಯಾಗವನ್ನು ಮಾಡುತ್ತಾನೆ. ಅದರ ಫಲವಾಗಿ ಅತ್ರಿಗೆ ಸುಹೋತಾ ಸೂದ್ಗಾತಾ ಸ್ವರ್ಧರ್ಯು ಸುಸಭೇಯರೆಂಬ ನಾಲ್ಕು ಮಂದಿ ಪುತ್ರರು ಹುಟ್ಟುತ್ತಾರೆ. ಆ ಮಕ್ಕಳು ಯಜ್ಞಕ್ರಿಯೆಯಲ್ಲೂ ಉಪದೇಶದಲ್ಲೂ ಕುಶಲರಾಗಿರುತ್ತಾರೆ. ಇದೂ ಪುತ್ರಕಾಮೇಷ್ಟಿಯ ಒಂದು ಬಗೆ.
ಈ ಯಜ್ಞ ವಿಧಾನ ಕೃಷ್ಣಯಜುರ್ವೇದ ಸಂಹಿತೆಯಲ್ಲಿದೆ.
## ಬಾಹ್ಯ ಸಂಪರ್ಕಗಳು
* *Guide to Putrakameshti Homam* 

ವರ್ಗ:ಯಜ್ಞ
ಶ್ರೀ ಲಾಲ್ ಶುಕ್ಲ

thumb|ಶ್ರೀ ಲಾಲ್ ಶುಕ್ಲ
**ಶ್ರೀ ಲಾಲ್ ಶುಕ್ಲ**(೩೧ ಡಿಸೆಂಬರ್ ೧೯೨೫  –೨೮ ಒಕ್ಟೋಬರ್ ೨೦೧೧)) ಹಿಂದಿ ಭಾಷೆಯ ಕಾದಂಬರಿಕಾರ.ಇವರ ಮುಖ್ಯ ಕೃತಿ "ರಾಗ್ ದರ್ಬಾರಿ"ಗೆ ೧೯೬೯ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ.ಈ ಕೃತಿಯು ಆಂಗ್ಲ ಬಾಷೆಗೆ ಅಲ್ಲದ ಸುಮಾರು ೧೫ ಭಾರತೀಯ ಭಾಷೆಗಳಿಗೆ ಅನುವಾದವಾಗಿದೆ. ಇವರಿಗೆ ೨೦೦೯ನೆ ಸಾಲಿನ ಜ್ಞಾನಪೀಠ ಪ್ರಶಸ್ತಿ ದೊರೆತಿದೆ.ಇವರ ಸಾಹಿತ್ಯ ಸೇವೆಯನ್ನು ಗುರುತಿಸಿ ೨೦೦೮ರಲ್ಲಿ ಪದ್ಮಭೂಷಣ ಪ್ರಶಸ್ತಿ ಕೂಡಾ ದೊರೆತಿದೆ.
## ಉಲ್ಲೇಖಗಳು
ವರ್ಗ:ಹಿಂದಿ ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಬಿಷ್ಣು ಡೆ

**ಬಿಷ್ಣು ಡೆ** ಪ್ರಸಿದ್ಧ ಬಂಗಾಳಿ ಲೇಖಕರು.ಇಚರು ಬಂಗಾಳಿ ಭಾಷೆಯಲ್ಲಿ ನವೋದಯ ಸಾಹಿತ್ಯದ ಹರಿಕಾರರಾಗಿ ಗುರುತಿಸಲ್ಪಡುತ್ತಾರೆ.ಇವರಿಗೆ ೧೯೬೫ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದ್ದು, ಮುಂದೆ ೧೯೭೧ರಲ್ಲಿ ಜ್ಞಾನಪೀಠ ಪ್ರಶಸ್ತಿ. ದೊರೆತಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕೇಂದ್ರ ಸಾಹಿತ್ಯ ನಾಟಕ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಸುಭಾಷ್ ಮುಖ್ಯೋಪಾಧ್ಯಾಯ

**ಸುಭಾಷ್ ಮುಖ್ಯೋಪಾಧ್ಯಾಯ** ೨೦ನೆಯ ಶತಮಾನದ ಪ್ರಮುಖ ಬಂಗಾಳಿ ಕವಿ.

## ಕೃತಿಗಳು
*ಅಗ್ನಿಕೊನ್
*ಹೇ ಬಾಯ್
## ಪ್ರಶಸ್ತಿಗಳು
*೧೯೬೪ರ ಸಾಲಿನ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
*ಇವರ ಸಾಹಿತ್ಯ ಸೇವೆಗಾಗಿ ೧೯೯೧ರಲ್ಲಿ ಜ್ಞಾನ ಪೀಠ ಪ್ರಶಸ್ತಿ 
*೨೦೦೩ರಲ್ಲಿ ಪದ್ಮಭೂಷಣ

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* The poet recites from his own poems for the Library of Congress Literary Recordings Project
* BBC obituary dated 8th July, 2003

ವರ್ಗ:ಸಾಹಿತಿಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು